title: Hearst Castle

text: Loppukesään 1919 mennessä Morgan oli katselmoinut alueen, tutkinut sen maanpinnan muodot ja piirtänyt alustavat suunnitelmat päärakennuksesta. Rakennustyöt alkoivat 1919 ja jatkuivat aina vuoteen 1947 saakka, jolloin Hearst joutui lopettamaan asumisen kartanossaan heikon terveytensä takia. Morgan suostutteli Hearstin aloittamaan työt vierasmajoista, koska pienempinä ne voitiin rakentaa nopeammin.


title: Hearst Castle

text:
Kartano on pastissi erilaisista historiallisista arkkitehtuurisista tyylisuunnista, joita sen omistaja oli ihaillut matkoillaan Euroopassa. Hearst ei ollut mitenkään nirso tyylisuuntien suhteen, kun hän hankki kokoelmiinsa taidetta ja antiikkia, eikä hän niinkään hankkinut sitä sisustaakseen kotiaan, vaan päinvastoin rakensi talonsa saadakseen valtavat kokoelmansa esille varastoista. Tämä johti Hearst Castlen kohdalla erikoisiin ratkaisuihin kuten yksityiseen elokuvateatteriin, jonka seinät oli vuorattu harvinaisia kirja-aarteita notkuvilla hyllyillä. Päärakennuksen pohjapiirros on sekava johtuen Hearstin tavasta hankkia vuosisatoja vanhojen rakennusten seiniä, joita käytettiin sellaisinaan rakennustöissä, ja jotka siten määräsivät rakennuksen mittasuhteet ja tyylin.
Hearst Castlessa on 56 makuuhuonetta, 61 pesuhuonetta, 19 olohuonetta, noin 500 hehtaaria puutarhoja, sisä- ja ulkouima-altaat, tenniskenttä, elokuvateatteri, lentokenttä ja maailman suurin yksityinen eläintarha, jonka alueella laiduntaa edelleen seeproja ja muita eksoottisia eläimiä. Morgan, jolla oli maa- ja vesirakennusinsinöörin koulutus, suunnitteli painovoimaisen vesijohtoverkoston, joka tuo vettä arteesisista lähteistä 11 kilometrin päästä Pine Mountainin rinteiltä hieman yli kilometrin korkeudelta Rocky Butten altaaseen, joka on puolentoista kilometrin etäisyydellä kartanosta 600 metrin korkeudella merenpinnasta.


title: Hearst Castle

text: Yksi kartanon kohokohdista on sen ulkouima-allas, Neptune Pool, joka sijaitsee kukkulanhuipun reunalla tarjoten laajan näkymän vuorista, merestä ja päärakennuksesta. Uima-altaan sisäpihalla on muinaisen roomalaisen temppelin pääty, joka on kuljetettu Euroopasta ja kasattu uudestaan paikoilleen. Hearst oli parantumaton näpertelijä, joka oli valmis hetken mielijohteesta purkamaan valmiita rakenteita rakentaakseen ne uusiksi. Neptune Poolkin on rakennettu kolmeen kertaan ennen kuin Hearst oli tyytyväinen lopputulokseen. Suunnitelmien jatkuvien muutosten seurauksena kartano ei koskaan valmistunut Hearstin elinaikana. Vaikka Hearst Castlen ornamentointi on lainattu historiallisista eurooppalaisista teemoista, niiden alla oleva rakenne on enimmäkseen teräsvahvistettua betonia. Nykyaikaisten rakennustekniikoiden käyttö heijastelee Morganin rakennusinsinööritaustaa – hän oli valmistunut Kalifornian yliopistosta Berkeleystä, ja hän oli ensimmäinen naispuolinen arkkitehti, joka valmistui École nationale supérieure des Beaux-Artsista Pariisista. Hearstin omistajuuden aikana yksityinen voimalaitos tuotti paikan tarvitseman sähkön. Useimmat kartanon kattokruunuista on varustettu paljailla hehkulampuilla, koska sähkötekniikka oli kartanon rakennusaikaan vielä varsin uutta.


title: Hearst Castle

text:
Kutsut Hearst Castleen olivat hyvin haluttuja alueen kukoistuksen aikaan 1920- ja 30-luvuilla. Hollywoodin tähdet ja poliittinen eliitti vieraili paikalla usein saapuen yleensä joko lentäen kartanon omalle lentokentälle tai Hearstin omistamalla yksityisjunalla Los Angelesista. Muun muassa Charlie Chaplin, Cary Grant, Marxin veljekset, Charles Lindbergh, Joan Crawford, Clark Gable, James Stewart, Bob Hope, Calvin Coolidge, Franklin D. Roosevelt, Dolores del Río ja Winston Churchill olivat Hearstin vieraslistan kärkinimiä. Vaikka vieraiden odotettiin liittyvän yhteispäivälliselle joka ilta, heidät jätettiin normaalisti omiin oloihinsa päivisin Hearstin hoitaessa omia liiketoimiaan. Koska kartano oli pullollaan erilaisia toimintoja ja palveluita, vieraat pääsivät harvoin kyllästymään. Sen oma elokuvateatteri esitti normaalisti Hearstin oman elokuvastudion, Cosmopolitan Productionsin, elokuvia. Hearst Castle toimi esikuvana ”Xanadun kartanolle” Orson Wellesin vuoden 1941 elokuvassa "Citizen Kane", joka jo sinänsä on fiktiivinen kuvaus William Randolph Hearstin urasta. Elokuvan kuvauspaikkana ei kuitenkaan ollut Hearst Castle vaan Oheka Castle New Yorkissa.
Yksi Hearst Corporationin lahjoituksen ehdoista oli, että Hearstin suvun täytyy olla mahdollista käyttää kartanoa niin halutessaan. Patricia Hearst, William Randolphin pojantytär, kertoi piileskelleensä lapsena Neptune Poolin patsaiden takana, kun kiertokäynnillä olleet turistit ohittivat paikan. Vaikka kartano toimiikin nykyään museona, Hearstin suku käyttää edelleen George Hearstin aikanaan 1800-luvulla rakennuttamaa vanhempaa viktoriaanista taloa virkistäytymispaikkanaan. Talo on eristetty turistien katseilta tiheillä eukalyptuslehdoilla, jotka tarjoavat yksityisyyttä sen vierailijoille. Hearst Castle liitettiin National Register of Historic Places -rekisteriin 22. Kesäkuuta 1972, ja siitä tuli United States National Historic Landmark 11. toukokuuta 1976.


title: Dil Se

text: Dil Se (, suomeksi ”Sydämellisesti”) on Mani Ratnamin ohjaama intialainen draamaelokuva vuodelta 1998. Pääosia näyttelevät Shahrukh Khan, Manisha Koirala ja elokuvadebyyttinsä tekevä Preity Zinta. "Dil Se" on kolmas elokuva Ratnamin ”terrorismitrilogiassa”, "Rojan" ja "Bombayn" jälkeen.


title: Dil Se

text: Elokuva ei menestynyt kaupallisesti Intiassa, mutta oli suuri menestys ulkomailla, varsinkin länsimaissa asuvan eteläaasialaisen väestön keskuudessa. Se voitti useita palkintoja, kuten NETPAC-palkinnon Berliinin elokuvajuhlilla, kaksi National Film Awards -palkintoa ja kuusi Filmfare Awards -palkintoa. "Dil Se" esitettiin Suomessa Rakkautta ja anarkiaa -elokuvafestivaaleilla.


title: Dil Se

text: Elokuvan soundtrackin on säveltänyt A. R. Rahman. Lauluja käännettiin hindistä muillekin intialaisille kielille. ”Chaiyya Chaiyya” -kappaleesta tuli erityisen suosittu, se oli 10 kaikkien aikojen parhaan laulun listalla BBC World Servicen toteuttamassa kansainvälisessä kyselyssä. ”Chaiyya Chaiyya” on kuultu ainakin "Inside Man" -elokuvassa ja "" -televisiosarjassa.


Ruhtinas Albert II:n ja Charlene Wittstockin häät järjestettiin 1. ja 2. heinäkuuta 2011 Monacon ruhtinaspalatsissa. Häitä kuvattiin Monacon suurimmiksi juhliksi 55 vuoteen – sitten Albertin vanhempien Rainier III:n ja Grace Kellyn häiden. Ruhtinas Albert ja Wittstock tapasivat ensimmäisen kerran vuonna 2000 ja he julkistivat kihlauksensa kesäkuussa 2010.


title: Ruhtinas Albert II:n ja Charlene Wittstockin häät

text: Albert II nousi Monacon ruhtinaaksi isänsä Rainier III:n kuoltua huhtikuussa 2005. Charlene Wittstock syntyi Rhodesiassa (nykyinen Zimbabwe), mutta muutti Etelä-Afrikkaan perheensä kanssa ollessaan 12-vuotias. Wittstock on edustanut Etelä-Afrikkaa uinnissa ja osallistunut Sydneyn kesäolympialaisiin 2000. Hän päätti uransa vuonna 2007. Ruhtinas Albert on myös urheilija, hän on kilpaillut rattikelkkailussa viisissä olympialaisissa. Pari näyttäytyi yhdessä ensimmäisen kerran vuonna 2006.


text: Ennen häitä huhuttiin, että Wittstock olisi perumassa häät ja palaamassa takaisin kotimaahansa Etelä-Afrikkaan. Sekä hovi että Wittstockin perhe kuitenkin kiistivät huhut jyrkästi. Ranskalainen viikkolehti "L'Express" uutisoi Wittstockin yrittäneen paeta Monacosta 28. kesäkuuta, kun Albertilla huhuttiin olevan kolmas avioton lapsi. Monacon poliisin väitettiin pysäyttäneen hänet Côte d'Azurin kansainvälisellä lentoasemalla ja takavarikoineen hänen passinsa. Hovilla väitettiin olleen "kovan työn takana" saada hänet jäämään. Hovi kutsuu tämänlaatuisia tarinoita kateellisten keksimiksi "ilkeiksi huhuiksi".


text: Morsiamen puvun suunnitteli italialainen muotisuunnittelija Giorgio Armani. Parin hääautona toimi erityisvalmisteinen Lexus.


title: Luciano Bacheta

text: Akshay Luciano Bacheta (s. 26. huhtikuuta 1990 Romford) on brittiläinen moottoriurheilija. Vuonna 2012 Bacheta voitti Formula 2 -sarjan mestaruuden.


title: Luciano Bacheta

text: Bacheta aloitti uransa karting-sarjoissa 13-vuotiaana vuonna 2004. Heti seuraavana vuonna hän siirtyi Ginetta Junior -mestaruussarjaan. Hän voitti kauden aikana kuusi kilpailua ja ajoi eniten paalupaikkoja ja nopeimpia kierroksia.


title: Luciano Bacheta

text: Vuonna 2006 Bacheta voitti T Cars -sarjan mestaruuden. Hän tuli myös kolmanneksi FPA-sarjan Autumn Trophy -kisassa. Seuraavana vuonna hän sijoittui kolmanneksi FPA-sarjan kokonaiskilpailussa.


title: Luciano Bacheta

text: Vuosina 2008 ja 2009 Bacheta kilpaili Eurocup Formula Renault ja Formula Renault 2.0 -sarjoissa ilman menestystä. Kolmannella Eurocup-kaudellaan vuonna 2010 Bacheta sijoittui toiseksi. Samana vuonna hän ajoi myös muutaman kilpailun Formula BMW -sarjassa.


title: Luciano Bacheta

text: Vuonna 2011 Bacheta kilpaili GP3-sarjassa RSC Mücke Motorsport -tallissa. Bacheta ajoi Unkarissa harjoituksissa ulos. Hän lipesi reunavalliin, ja auto lähti hurjaan lentoon ja jäi katolleen kaidetta ja reunavallia vasten. Bacheta ei loukkaantunut. Bacheta keräsi kauden aikana neljä pistettä Britannian kilpailusta. Hänet korvasi Belgian kilpailusta lähtien italialainen Daniel Mancinelli.


title: Luciano Bacheta

text: Vuonna 2012 Bacheta ajoi Formula 2 -sarjassa voittaen sarjan mestaruuden. Hän voitti kauden neljä ensimmäistä kilpailua, jonka jälkeen hän voitti yhden kilpailun Belgian Spassa. Vuonna 2013 Bacheta siirtyi kilpailemaan Auto GP World Series -sarjaan. Hän voitti kauden aikana yhden kilpailun, kunnes hän joutui jättämään loppukauden väliin budjettiongelmien takia.


title: Marcos Rojo

text: Faustino Marcos Alberto Rojo (s. 20. maaliskuuta 1990 La Plata, Argentiina) on argentiinalainen jalkapalloilija. Hän edustaa Manchester Unitedia ja on pelipaikaltaan keskuspuolustaja, tarvittaessa Rojo voi pelata myös vasemman laitapuolustajan paikalla.


title: Marcos Rojo

text: Rojo aloitti ammattilaisuransa vuonna 2008 Estudiantes de La Platassa. Ensimmäisen maalinsa hän teki joukkueessa vuoden 2010 Recopa Sudamericanassa ecuadorilaista LDU Quitoa vastaan.


title: Marcos Rojo

text:
Vuonna 2011 Rojo siirtyi venäläisseura Spartak Moskovaan ja vuonna 2012 Sportingiin.
2014 elokuussa hyvin onnistuneiden Brasilian MM-kisojen jälkeen Marcos Rojo siirtyi Manchester Unitediin noin 20 miljoonalla eurolla Sportingista.


title: Marcos Rojo

text: Maaotteluja hän on pelannut 28 Argentiinan paidassa.


title: Tərtər (joki)

text: Tərtər () on Kuran sivujoki Azerbaidžanissa. Sen pituus on 184 kilometriä, valuma-alueen laajuus 2 650 neliökilometriä ja keskimääräinen virtaus 22,9 kuutiometriä sekunnissa.


title: Tərtər (joki)

text: Tərtər saa alkunsa Karabahvuorilta. Alajuoksullaan se virtaa Kuran-Araksin alangolla, jossa sen poikki kulkee Ylä-Karabahin kanava. Suuri osa vedestä käytetään keinokasteluun. Joen varrella on kaksi vesivoimalaitosta sekä Tərtərin ja Bərdən kaupungit. Yläjuoksulla sijaitsee İstisun entinen kylpyläpaikkakunta.


title: Mefenaamihappo

text: Mefenaamihappo kuuluu fenamaatteihin kuten Tolfenaamihappokin. Mefenaamihappo on tulehduksen oireita, kipua ja kuumetta lievittävä tulehduskipulääke. Mefenaamihappoa määrätään myös kuukautiskipuihin. Lääke nautitaan pääosin suun kautta otettavina tabletteina. Lääkkeen varsinaista vaikutusmekanismia ei tarkkaan tunneta mutta yksi luultu syy on mefenaamihapon kyky estää prostaglandiinin synteesin syntymistä..


title: İstisu

text: İstisu (, ) on entinen kylpyläpaikkakunta Azerbaidžanin Kəlbəcərin piirissä. Se sijaitsee Pienen-Kaukasuksen vuorilla virtaavan Tərtərjoen laaksossa 2200–2400 metrin korkeudessa.


title: İstisu

text: Paikkakunnalla on kuumia kivennäisvesilähteitä, joiden yhteyteen perustetuissa parantoloissa hoidettiin neuvostoaikana muun muassa ruuansulatus- ja aineenvaihduntaelinten sairauksia. Vuonna 1960 İstisu sai kaupunkimaisen taajaman statuksen.


title: İstisu

text: Vuoden 1989 väestönlaskennan mukaan taajamassa oli 800 asukasta. Armenialaiset joukot valtasivat sen Vuoristo-Karabahin sodan aikana vuonna 1993. Nykyään paikkakunta kuuluu "Džermadžur"-nimisenä de facto itsenäisen Vuoristo-Karabahin tasavallan Šahumjanin piiriin.


title: Maan valo

text: Maan valo () Halldór Laxnessin romaani, joka ilmestyi neljässä osassa 1937–1940. Teos on ilmestynyt suomeksi vuonna 1953 WSOY:n kustantamana. Kirjan on ruotsin kielestä suomentanut Kristiina Kivivuori, runot on suomentanut Kirsi Kunnas


title: Nəriman Nərimanov

text: Nəriman Nəcəf oğlu Nərimanov (; 14. huhtikuuta 1870 Tbilisi – 19. maaliskuuta 1925 Moskova) oli azerbaidžanilainen poliitikko ja kirjailija.


title: Nəriman Nərimanov

text: Nəriman Nərimanov syntyi kauppiasperheeseen. Hän valmistui Gorin opettajaseminaarista vuonna 1890 ja Odessan Novorossijskin yliopistosta vuonna 1908. Hän työskenteli opettajana ja lääkärinä. Vuonna 1905 Nərimanov liittyi sosiaalidemokraattiseen Hümmət-ryhmään. Vuonna 1909 hänet pidätettiin ja karkotettiin Astrahaniin. Vuodesta 1913 lähtien hän teki puoluetyötä Bakussa. Vuonna 1917 Nərimanov toimi Hümmətin puheenjohtajana ja Bakun puoluejärjestön jäsenenä sekä keväällä 1918 Bakun kansankomissaarien neuvoston kaupungintalouden komissaarina. Vuonna 1919 hän työskenteli Moskovassa Neuvosto-Venäjän ulkoasiain kansankomissariaatissa sekä kansallisuusasiain kansankomissaarin sijaisena.


title: Nəriman Nərimanov

text: Vuonna 1920 Nərimanovista tuli Azerbaidžanin vallankumouskomitean ja Azerbaidžanin SNT:n kansankomissaarien neuvoston puheenjohtaja. Vuodesta 1922 lähtien hän toimi Taka-Kaukasian SFNT:n liittoneuvoston puheenjohtajana ja yhtenä Neuvostoliiton toimeenpanevan keskuskomitean puheenjohtajista. Nərimanov oli myös VKP(b):n keskuskomitean Kaukasian byroon ja Taka-Kaukasian puoluekomitean jäsen. Vuosina 1923 ja 1924 hän osallistui VKP(b):n edustajainkokouksiin, joissa hänet valittiin puolueen keskuskomitean ehdokasjäseneksi.


title: Nəriman Nərimanov

text: Nərimanov perusti Azerbaidžanin ensimmäisen azerinkielisen kansankirjaston, laati oppikirjoja ja toimi kääntäjänä. Hän on kirjoittanut näytelmiä, azerikirjallisuuden ensimmäisen historiallisen tragedian "Nadir şah" (”Nadir- saahi”, 1899), realistisen romaanin "Bahadır və Sona" (”Bahadır ja Sona”, 1896) sekä kaunokirjallisuutta käsitteleviä artikkeleita.


title: Nəriman Nərimanov

text: Nəriman Nərimanov on haudattu Punaiselle torille Kremlin muurin viereen. Neuvostoliitossa hänen mukaansa nimettiin hallintopiirejä, paikkakuntia ja muita kohteita.


title: Ralph Tresvant

text: Ralph Edward Tresvant Jr., tunnetaan myös nimellä Rizz (s. 16. toukokuuta 1968), on yhdysvaltalainen rhythm and blues -laulaja, joka tunnetaan parhaiten New Edition -yhtyeen päälaulajana.


title: RusAir

text: RusAir () on venäläinen tilauslentoja tarjoava lentoyhtiö, joka on perustettu vuonna 1994. Yhtiö on lentänyt yksityislentoja sekä lentoyhtiöille code share -lentoja. RusAir tarjosi myös kansainvälisiä pelastuslentopalveluja. RusAirin laivasto käsittää kaikkiaan 10 lentokonetta.


title: RusAir

text: RusAir vakuutti kaikki lentonsa vähintään 25 miljoonasta ja enintään 100 miljoonasta Yhdysvaltain dollarista.


title: RusAir

text: Yhtiö perustettiin 30. marraskuuta 1994 ja se aloitti toiminnan saman vuoden aikana. Alkujaan yhtiö tunnettiin nimellä CGI Aero. Yhtiön omistaa Clintondale Aviation. RusLinen Tupolev Tu-134A joutui 47 uhria vaatineeseen onnettomuuteen 20. kesäkuuta 2011. Tutkinnassa onnettomuuden syyksi todettiin miehistön virheellinen toiminta huonoissa sääoloissa.


title: RusAir

text: Heinäkuussa 2011 yhtiön toimilupa jäädytettiin 3 kuukaudeksi. Elokuussa 2011 toimilupa peruutettiin.


title: Babak Khorramdin

text: Bābak Khorramdin (myös "Bābak Ḵorramī", , ; noin 798–800 Bilalabad – 838 Samarra) oli abbasidien kalifikuntaa vastustaneen kapinaliikkeen johtaja nykyisen Azerbaidžanin tasavallan ja Iranin alueella. Hän syntyi Iranin Azerbaidžanissa kauppiaan perheeseen. Lapsuudessaan hän työskenteli paimenena, kamelinajajana ja käsityöläisen oppilaana Täbrizissä.


title: Babak Khorramdin

text: Arabivalloittajia vastaan taistelleiden hurramiittien johtajan Džavidanin kuoleman jälkeen Babakista tuli kapinaliikkeen päällikkö vuonna 816. Talonpojista, käsityöläisistä ja pientilallisista koostuneet kapinalliset vapauttivat hänen johdollaan lähes koko Azerbaidžanin, osia Iranista ja Armenian itäosan. Babakin armeija käsitti suurimmillaan 300 000 sotilasta. Kalifikunnan ja Bysantin solmiman rauhan jälkeen arabit pystyivät keskittymään kapinan kukistamiseen, ja vuonna 833 Babakin armeija kärsi murskatappion kalifi Mutasimin joukoille Hamadanin kaupungin luona. Syksyllä 837 arabit valtasivat kapinallisten viimeisen linnoituksen Badzin ja vangitsivat Babakin, joka teloitettiin kalifikunnan pääkaupungissa Samarrassa. Tappiosta huolimatta Babakin kapina heikensi kalifikuntaa ja nopeutti sen hajoamista. Nykyään häntä pidetään Azerbaidžanin ja osittain myös Iranin kansallissankarina.


title: Cristo Rei (Dili)

text: Cristo Rei (suom. 'Kristus-kuningas') on vajaat 30 metriä korkea Jeesuksen patsas Dilin kaupungissa Itä-Timorissa. Patsaan on suunnitellut Mochamad Syailillah. Patsas valmistui vuonna 1996. Patsaan ideoi Abílio José Osório Soares.


title: Məşədi Əzizbəyov

text: Məşədi Əzim bəy oğlu Əzizbəyov (; 18. tammikuuta 1876 Baku – 20. syyskuuta 1918) oli azerbaidžanilainen bolševikki ja vallankumousjohtaja.


title: Məşədi Əzizbəyov

text: Məşədi Əzizbəyov syntyi muurarin perheeseen. Hän valmistui Bakun reaaliopistosta ja vuonna 1908 Pietarin teknologisesta instituutista. Jo opiskeluaikanaan vuonna 1898 Əzizbəyov liittyi sosiaalidemokraatteihin.


title: Məşədi Əzizbəyov

text: Vuosien 1905–1907 vallankumouksen aikana Əzizbəyovista tuli yksi sosiaalidemokraattisen Hümmət-ryhmän johtajista. Vuonna 1910 hänet valittiin Bakun kaupunginduuman jäseneksi. Əzizbəyov toimi Nicat (”Pelastus”) -kulttuuriseuran varapuheenjohtajana, levitti vallankumousaatetta azerisivistyneistön keskuuteen ja oli yksi Bakun lakkoliikkeen organisaattoreista vuosina 1913–1914. Syyskuussa 1917 hän johti Bakun öljy- ja tehdastyöläisten yleislakkoa.


title: Məşədi Əzizbəyov

text: Vuosina 1917–1918 Əzizbəyov osallistui neuvostovallan pystyttämiseen Bakussa sekä Müsavatin järjestämän kapinan kukistamiseen. Hän oli Bakun kansankomissaarien neuvoston jäsen ja sisäasiain varakansankomissaari sekä Bakun kihlakunnan talonpoikaisedustajien neuvoston toimeenpanevan komitean puheenjohtaja. Turkkilaisten vallattua Bakun hänet ammuttiin yhtenä Bakun komissaareista.


title: Məşədi Əzizbəyov

text: Neuvostoaikana Əzizbəyovin nimeä kantoi yksi Bakun kaupunkipiireistä, yksi Armenian SNT:n piireistä sekä jälkimmäisen keskustaajama.


title: Ratula

text: Ratula voi tarkoittaa seuraavia:


title: Mincivan

text: Mincivan (, ) on taajama Azerbaidžanin Zəngilanin piirissä. Se sijaitsee Araksjoen rannalla.


title: Mincivan

text: Mincivanista tuli kaupunkimainen taajama vuonna 1959. Neuvostoaikana siellä oli Bakun ja Jerevanin välisen rautatien asema, josta haarautui sivurata Kapaniin. Vuoden 1989 väestönlaskennan mukaan taajamassa oli 5 500 asukasta.


title: Mincivan

text: Armenialaiset joukot valtasivat Mincivanin Vuoristo-Karabahin sodan aikana. Nykyään se kuuluu de facto itsenäisen Vuoristo-Karabahin tasavallan Qašataghin piiriiin nimellä "Midžnavan". Asukkaita on 300 henkeä (vuonna 2005).


title: Black Hawk Statue

text: Black Hawk Statue (suom. 'Mustan Haukan patsas') tai The Eternal Indian (suom. 'Ikuinen Intiaani') on 14,6 metriä korkea patsas Lowdenin osavaltionpuistoissa Oregonin kaupungissa Yhdysvalloissa. Patsasta alettiin rakentaa vuonna 1908, ja se valmistui vuonna 1911. Patsaan suunnitteli Lorado Taft yhdessä opiskelijoidensa ja Eagle's Nest Art Colony -taiteilijakommuunin kanssa. Patsas esittää Mustaa Haukkaa, saukkien johtajaa.


title: Thorpe Park

text: Thorpe Park on Chertseyssä sijaitseva huvipuisto, joka sijaitsee noin 50 kilometrin päässä Lontoon keskustasta.


title: Thorpe Park

text: Thorpe Park avattiin vuonna 1979.


title: Liivinmaan kuvernementti

text: Liivinmaan kuvernementti (, , , ) oli vuosina 1721–1917 Venäjän keisarikunnan hallintoalue (kuvernementti), joka käsitti nykyisen Etelä-Viron sekä Pohjois- ja Keski-Latvian. Liivinmaan kuvernementti oli yksi Venäjän kolmesta Itämerenmaakunnasta.


title: Liivinmaan kuvernementti

text: Ennen suurta Pohjan sotaa Liivinmaan alue jakautui Ruotsin (Liivinmaan kuvernementti) ja Puolan (Puolan Liivinmaa) kesken. Suuressa Pohjan sodassa Ruotsi ja Puola menettivät alueen Venäjälle jo vuonna 1710, mutta alueen hallinnan siirtyminen vahvistettiin vasta vuonna 1721 Uudenkaupungin rauhassa. Ruotsin hallintojärjestelmä jäi alueella voimaan, samoin baltiansaksalaisen aateliston erioikeudet ja luterilaisuus. Venäläistämiskausi alkoi 1880-luvulla, jolloin venäjän kieli julistettiin ainoaksi viralliseksi kieleksi ja maalaisväestöä koetettiin käännyttää ortodoksiseen uskoon.


title: Liivinmaan kuvernementti

text: Kuvernementin pääkaupunki oli Riika, ja kuvernementin nimi oli aluksi Riian kuvernementti vuosina 1712–1796. Tarton kihlakunta kuului Pietarin kuvernementin alaisuuteen vuosina 1713–1722, ennen kuin se liitettiin Liivinmaan kuvernementtiin.


title: Liivinmaan kuvernementti

text: Liivinmaan kuvermenentti käsitti yhdeksän kihlakuntaa eli ujestia. Suluissa ovat kihlakuntien hallintokeskukset:


title: Liivinmaan kuvernementti

text: Kihlakunnista ja niiden hallintokeskuksista venäjän kielessä käytetyt nimet perustuivat näiden saksankielisiin paikannimiin. Edellä olevassa luettelossa on käytetty kaupunkien nykyisiä nimiä.


title: Liivinmaan kuvernementti

text: Liivinmaan kuvernementin pohjoisosat yhdistettiin etnisin perustein Vironmaan kuvernementtiin 12. huhtikuuta 1917, ja alueen nimeksi tuli Viron autonominen kuvernementti. Alue julistautui itsenäiseksi 23. päivänä helmikuuta 1918.


title: Stefano Pioli

text: Stefano Pioli (s. 19. lokakuuta 1965) on italialainen jalkapallovalmentaja ja entinen puolustaja. Kesästä 2017 lähtien hän on toiminut ACF Fiorentinan päävalmentajana.


title: Stefano Pioli

text: Pioli aloitti pelaajauransa AC Parmassa 1982. Hän edusti Serie B:ssä pelannutta seuraa kaksi kautta ja juhli jälkimmäisellä B:n mestaruutta. Pioli ei kuitenkaan jäänyt edustamaan Parmaa, vaan siirtyi 1984 Juventukseen, jossa teki pääsarjadebyyttinsä. Ura ei kuitenkaan lähtenyt Juventuksessa toivottuun lentoon, ja Pioli pelasi kolmen kauden aikana vain 35 liigaottelua. Kesällä 1987 hän jätti seuran ja siirtyi Hellas Veronaan. Peliaikaa tuli myös eurokentillä esiintyneessä Veronassakin niukasti, ja 1989 Pioli siirtyi ACF Fiorentinaan.


title: Stefano Pioli

text: "Violassa" Pioli viihtyi kuuden kauden ajan ja sai aiempaa enemmän vastuuta myös kentällä. Piolin debyyttikaudella Fiorentina eteni UEFA Cupin finaaliin, jossa Pioli ei kuitenkaan mahtunut kokoonpanoon. Hän edusti "Violaa" kuuden kauden ajan ja pelasi seuran paidassa 145 liigaottelua. Fiorentinasta Pioli siirtyi Calcio Padovaan ja pelasi uransa lopun alemmilla sarjatasoilla. Hän lopetti US Fiorenzuolassa 1998.


title: Stefano Pioli

text: Valmennusuransa Pioli Bologna FC:n organisaatiossa juniorivalmentajana 1999. Hän toimi tehtävässä kolme kautta, kunnes siirtyi AC ChievoVeronaan juniorivalmentajaksi. Aikuisten tasolla Pioli debytoi valmentajana 2003 Serie B:ssä pelanneen Salernitana Calcion peräsimessä. Hän valmensi seuraa yhden kauden kunnes siirtyi Modenan päävalmentajaksi.


title: Stefano Pioli

text: Pääsarjatasolla Pioli debytoi kaudella 2006–2007 kasvattajaseuransa Parma FC:n päävalmentajana. Kausi sujui kuitenkin kehnosti, ja Pioli sai potkut jo tammikuussa 2007. Syyskuussa 2007 Pioli palasi valmennustehtäviin Serie B:ssä pelanneen US Grosseton päävalmentajana. Piolin johdolla vasta kaudeksi 2007–2008 B:hen noussut Grosseto sijoittui turvallisesti sarjan keskikastiin ja säilytti sarjapaikkansa. Kauden jälkeen Pioli jätti seuran ja siirtyi Piacenza Calcion peräsimeen.


title: Stefano Pioli

text: Pioli viihtyi Piacenzassakin vain yhden kauden, ja kesällä 2009 hän siirtyi US Sassuolo Calcion valmentajaksi. Hän luotsasi Sassuolon komeasti Serie B:n neljänneksi, mutta tappio Torinolle nousukarsinnoissa esti seuran nousun pääsarjaan. Pioli itse pääsi kuitenkin valmentamaan pääsarjatasolle, kun AC ChievoVerona palkkasi hänet päävalmentajakseen. Hänen johdollaan Chievo sijoittui kauden 2010–2011 päätteeksi Serie A:ssa sijalle 11. Kauden jälkeen Pioli ilmoitti jättävänsä seuran. Pian ilmoituksensa jälkeen hän siirtyi US Città di Palermon valmentajaksi. Palermo kuitenkin erotti Piolin vain reilu viikko ennen Serie A -kauden alkua elokuun lopulla 2011.


title: Stefano Pioli

text: Lokakuussa 2011 Piolista tuli Serie A:n jumboksi vajonneen Bologna FC:n päävalmentaja. Piolin johdolla Bologna paransi peliesityksiään ja nousi lopulta Serie A:n yhdeksänneksi. Kausi 2012/13 sujui Piolin suojateilta kehnommin ja joukkue oli lopulta kolmanneksitoista. Kaudella 2013/14 Bologna valui jälleen putoamistaisteluun ja lopulta Pioli sai tammikuussa 2014 potkut.


title: Stefano Pioli

text: Kesällä 2014 Piolista tuli SS Lazion päävalmentaja. Debyyttikaudellaan roomalaisseuran peräsimessä Pioli teki hyvää tulosta. Seura taisteli viimeiselle kierrokselle saakka Serie A:n kolmossijasta, jonka voitto SSC Napolista takasi. Sijoitus oli Lazion paras liigassa sitten kauden 2006/07 ja varmisti joukkueelle paikan Mestarien liigaan. Kausi 2015/16 sujui Laziolta nihkeämmin. Mestarien liigasta Lazio putosi jo karsintojen viimeisellä kierroksella, kun se hävisi Bayer 04 Leverkusenille vieraissa 0–3. Serie A:ssa joukkueen peliesitykset eivät olleet edelliskauden tasolla ja kauden edetessä paikka europeleihin karkasi yhä kauemmas. Lopulta Piolin kohtaloksi koitui 1–4 tappio AS Romalle paikallisottelussa.


title: Stefano Pioli

text: Marraskuussa 2016 Pioli aloitti Internazionalen päävalmentajana puolitoistavuotisella sopimuksella. Pioli sai Interin pelin kulkemaan ja vuodenvaihteessa Inter oli vahvassa vireessä voittaen seitsemän ottelua putkeen. Kevään edetessä Inter ajautui vaikeuksiin ja seitsemän ottelun voitoton putki sysäsi Interin ulos europelipaikkoihin oikeuttavista sijoituksista. Seurajohto erotti Piolin 9. toukokuuta 2017.


title: Stefano Pioli

text: Kesäkuussa 2017 Pioli allekirjoitti kaksivuotisen sopimuksen ACF Fiorentinan kanssa.


title: Kuurinmaan kuvernementti

text: Kuurinmaan kuvernementti (, , ) oli vuosina 1795–1918 Venäjän keisarikunnan hallintoalue (kuvernementti). Kuurinmaan kuvernementti oli yksi keisarikunnan kolmesta Baltian alueen Itämerenmaakunnasta. Se kattoi entisen Kuurinmaan ja Semgallian herttuakunnan, joka muodostui Kuurinmaasta ja Zemgalesta eli Väinäjoen eteläpuolisesta osasta Latviaa. Kuvernementin pääkaupunki oli Mitau (nykyiseltä nimeltään Jelgava). Nykyään kuvernementin entinen alue kuuluu pääosin Latviaan.


title: Kuurinmaan kuvernementti

text: Kuurinmaan kuvernementin alue siirtyi Venäjän haltuun Puolan kolmannen jaon jälkeen 1795, kun Puola-Liettua (Rzeczpospolita) oli ryhtynyt vastustamaan Venäjän armeijan läsnäoloa Puolassa mutta hävinnyt kapinan.


title: Kuurinmaan kuvernementti

text: Venäjän vallan aikana aluetta hallitsi autonomisesti baltiansaksalainen aatelisto 1800-luvun loppupuolelle saakka.


title: Kuurinmaan kuvernementti

text: Ensimmäisen maailmansodan aikana Kuurinmaan kuvernementin alue siirtyi Saksan hallintaan, ja Brest-Litovskin rauhassa Venäjä luopui alueesta virallisesti. Latvia julistautui itsenäiseksi marraskuussa 1918.


title: Kuurinmaan kuvernementti

text: Kuurinmaan kuvernementti jakautui kymmeneen kihlakuntaan eli ujestiin. Suluissa ovat kihlakuntien samannimiset hallintokeskukset.


title: Kuurinmaan kuvernementti

text: Venäjän kielessä kihlakunnista käytettiin saksankielisiin paikannimiin pohjautuvia nimimuotoja, mutta yllä olevat nimet ovat nykyään käytössä olevia kaupunkien latviankielisiä paikannimiä.


title: Meloksikaami

text: Meloksikaami on tulehdusta ja kipua lievittävä tulehduskipulääke. Meloksikaami kuuluu oksikaameihin kuten piroksikaamikin. Oksikaameille on ominaista pitkä puoliintumisaika ja hidas imeytyminen. Tästä seuraa että ne eivät sovellu niinkään akuutin kivun hoitoon. Pidempiaikaiseen säännölliseen käyttöön taas paremmin koska pitkä puoliintumisaika mahdollistaa annostelun kerran päivässä. Toisaalta erään tutkimuksen mukaan sekä suun kautta otettuna ja intramuskulaarisesti annosteltuna meloksikaami alkaa lievittää kipua 30–60 minuutin kuluttua annoksen ottamisesta. Meloksikaamista on oraalisia ja injektiovalmisteita.


title: Sirkka Aura

text: Sirkka Aura (s. 1942 Pori) on suomalainen yritysjohtaja ja kirjailija, koulutukseltaan kauppatieteiden maisteri. Aura toimi Invest in Finlandin toimitusjohtajana 1999–2005. Hän oli Postipankissa monissa tehtävissä vuosina 1987–1999, viimeisimpänä pankinjohtajana. Hän oli Postipankin New Yorkin konttorin vice president vuosina 1995–1997. Ennen pankkiuraa Aura toimi Martela-konsernissa, Stockmann-Ornossa, tutkijana Rautaruukissa ja Suomen Teollisuusliitossa sekä assistenttina HKKK:ssa.


title: Sirkka Aura

text: Auran aikana Invest in Finland vakiinnutti asemansa merkittävänä elinkeinoelämän toimijana. Aura puhui kotimaassa ulkomaisten investointien merkityksestä kansainvälisen liiketoimintaosaamisen lisäämisessä ja esitteli ulkomailla Suomea investointikohteena.


title: Sirkka Aura

text: Sirkka Auran esikoisromaani "Valheita Manhattanilla" julkaistiin kesällä 2012. New York -sarja jatkui romaanilla "Amerikan aika". Auran kolmas teos "Viisisataa kiloa" vuodelta 2015 on kokoelma tarinoita. "Jokainen kirjoitettu sana, Bisnesnaisen päiväkirja 1984-2005" vuodelta 2016 on autenttista päiväkirjatekstiä.


title: Alueellinen suurvalta

text: Kansainvälisessä politiikassa alueellinen suurvalta tarkoittaa valtiota, joka pystyy käyttämään valtaa maantieteellisen alueen sisällä.


title: Alueellinen suurvalta

text: Alueelliset suurvallat määrittelevät maantieteellisen alueen polariteetin. Tyypillisesti alueellisista valtaa käyttävillä valtioilla on alueen kannalta tärkeitä ominaisuuksia, mutta joiden maailmanlaajuinen merkitys on pieni.


title: Alueellinen suurvalta

text: Alla on lueteltuna ne valtiot, jotka kansainvälisen politiikan tutkijat tai muut asiantuntijat ovat luokitelleet alueellisiksi suurvaltioiksi. Valtiot täyttävät jossain määrin alueellisen vallan kriteerit. Asiantuntijoiden joukossa on kuitenkin eriäviä näkemyksiä.


title: Indometasiini

text: Indometasiini on etikkahappojohdoksiin kuuluva tulehdusta ja kipua lievittävä tulehduskipulääke. Indometasiini on ensimmäinen niin sanotuista "uuteen sukupolveen" kuuluvista tulehduskipulääkkeistä, joka tuli käyttöön 1960-luvulla. Se on tehokas tulehduskipulääke mutta haittavaikutustensa vuoksi se on nykyään yhä harvemmin käytetty. Indometasiinia on käytetty etenkin nivelkipuihin, sillä se tunkeutuu hyvin nivelnesteeseen.


title: Käytöshäiriö

text: Käytöshäiriöllä engl. "conduct disorder" (CD) tarkoitetaan toistuvaa ja itsepintaista ja muiden oikeuksia ja ikäryhmän tärkeitä sosiaalisia normeja rikkovaa käyttäytymismallia.


title: Käytöshäiriö

text: Suomessa kliinisessä käytössä olevassa ICD-10-tautiluokituksessa käytöshäiriön eri muodot ovat: perheen sisäinen, epäsosiaalinen, sosiaalinen ja masennusoireinen käytöshäiriö, uhmakkuushäiriö sekä hyperkineettisten häiriöiden ryhmään kuuluva hyperkineettinen käytöshäiriö (ks. taulukko).


title: Käytöshäiriö

text: Uhmakkuushäiriön diagnostiset kriteerit sisältyvät käytöshäiriön kriteereihin, mutta sitä pidetään käytöshäiriön lievempänä muotona tai käytöshäiriön esiasteena. Käytöshäiriön diagnoosin edellytyksenä on myös käyttäytymismallin pitkäaikaisuus, vähintään kuusi kuukautta tai enemmän.


title: Käytöshäiriö

text: Toisaalta on muistettava erottaa varsinaisesta käytöshäiriöstä sekä tytöillä että pojilla normaalin nuoruusiän kapinakehitysvaihe, johon liittyy lieviä käytöshäiriöoireita nuoruusiän aikana, mutta aikuisuudessa nämä nuoret palaat normatiiviselle kehitystielle.


title: Käytöshäiriö

text: Useimmissa tieteellisissä tutkimuksissa käytöshäiriön diagnostisoinnissa on käytetty DSM-IV:n mukaisia diagnostisia kriteereitä, jossa diagnoosi arvioidaan 15 eri oireen perusteella ja käytöshäiriö sekä uhmakkuushäiriö ovat omina diagnooseinaan.


title: Käytöshäiriö

text:
Käytöshäiriön diagnostiset kriteerit (ICD-10)
Käytöshäiriön alaryhmien lisäksi häiriöstä tulisi kuvailla kolme dimensiota:


title: Käytöshäiriö

text: a. lievä: diagnoosiin vaadittavien oireiden lisäksi korkeintaan muutamia oireita ja vähäistä haittaa muille


title: Käytöshäiriö

text: b. keskivaikea: oireiden määrä vaihtelee ja häiriöt vaihtelevat lievistä keskivaikeisiin


title: Käytöshäiriö

text: c. vaikea: diagnoosiin vaadittavien oireiden lisäksi useita oireita, tai huomattavaa haittaa muille


title: Käytöshäiriö

text:
Toistuva ja pitkäaikainen käytösmalli. Tällöin lapsi tai nuori rikkoo toisten perusoikeuksia tai iänmukaisen sosiaalisen käyttäytymisen perusnormeja tai -sääntöjä. Kesto vähintään kuusi kuukautta, jolloin lapsella tai nuorella on muutamia seuraavista oireista:Vaikkei alkamisikää tarvitse mainita, on suositeltavaa, että se rekisteröidään sairauskertomukseen:Käytöshäiriö on yksi yleisimpiä lastenpsykiatrisia häiriöitä. Kouluikäisillä esiintyvyydeksi on eri tutkimuksissa arvioitu 3–8 %. Pojilla häiriö on yleisempi kuin tytöillä. Yleisesti ottaen lapsena, ennen nuoruusikää, pojilla todetaan enemmän hoitoa vaativia psykiatrisia häiriöitä
kuin tytöillä, kun taas nuoruusiässä tyttöjen ongelmien määrä kasvaa. Hoitoon lähettämisen syynä käytösongelmat ovat molemmilla sukupuolilla kaikkein yleisimpiä ja käytöshäiriö on nuoruusikäisten tyttöjen toiseksi yleisin psykiatrinen häiriö.


title: Käytöshäiriö

text:
Käytöshäiriötä esiintyy pojista 3–5 %:lla lapsuusiässä ja noin 6–8 %:lla nuoruusiässä.
Poikien häiriö on lapsuusiässä noin neljä kertaa ja nuoruusiässä noin kaksi kertaa yleisempi kuin tyttöjen.


title: Käytöshäiriö

text:
Amerikkalaistutkimuksen mukaan käytöshäiriön diagnostiset kriteerit täyttyvät jossain elämän vaiheessa miehistä 12 %:lla ja naisista 7 %:lla.
Ulkomaalaisten epidemiologisten tutkimusten perusteella 1–5 %:lla 10–13-vuotiaista ja 3–8 %:lla 14–16-vuotiaista tytöistä on käytöshäiriö. Poikien vastaavat osuudet ovat 3–13 % ja 4–14 %. Uhmakkuushäiriön esiintyvyys tytöillä oli 1,4 % ja pojilla 3,2 %, joten pojilla esiintyy myös uhmakkuushäiriötä useammin kuin tytöillä.


title: Käytöshäiriö

text:
Myös masennustilat yleistyvät nuoruusiässä, kuten Dunedin aineiston syntymäkohorttitutkimuksessa
ilmeni. Siinä 11-vuotiailla tytöillä masennuksen esiintyvyys oli alle 1 % ja pojilla 2 %, 15-vuotiailla tytöillä 4 % ja vastaavasti pojilla 1 %. Huomattava masennuksesta kärsivien määrän lisääntyminen ilmenee 18-vuotiailla: tytöillä masennusoiretta esiintyi 23 %:lla ja pojilla 11 %:lla.


title: Kuparonvirran lossi

text: Kuparonvirran lossi on lossi Hirvensalossa, Mikkelin Anttolassa. Se yhdistää toisiinsa Hirvensalon- ja Maljalantien. Lossisalmi on pituudeltaan 235 m. Kuparonvirran lossin, kuten miltei kaikki muutkin Suomen lossit, omistaa Finferries Oy.


title: Kuparonvirran lossi

text: Lossille mahtuu yhteensä kymmenen autoa. Suurin sallittu kuorma on 44 tonnia ja lossin kuivapaino 72 tonnia. Lossi on rakennettu Parkano Oy:n konepajalla Parkanossa vuonna 1972.


title: Kuparonvirran lossi

text: Kuparonvirran lossi liikennöi:


title: Piroksikaami

text: Piroksikaami on tulehdusta ja kipua lievittävä tulehduskipulääke. Piroksikaami kuuluu oksikaameihin kuten meloksikaamikin. Oksikaameille on ominaista pitkä puoliintumisaika ja hidas imeytyminen. Tästä seuraa että ne eivät sovellu niinkään akuutin kivun hoitoon. Pidempiaikaiseen säännölliseen käyttöön taas paremmin koska pitkä puoliintumisaika mahdollistaa annostelun kerran päivässä. Piroksikaamista on sekä suun kautta nautittavia että iholle levitettäviä valmisteita .


The Wiz: Original Motion Picture Soundtrack on samannimisen musikaalielokuvan soundtrack-albumi, joka julkaistiin 18. syyskuuta 1978. Albumin on tuottanut suurelta osin Quincy Jones ja sitä pidetäänkin hänen ja Michael Jacksonin ensimmäisenä yhteistyönä. Myöhemmin Jones tuotti Jacksonin menestyksekkäät albumit "Off the Wall" (1979), "Thriller" (1982) ja "Bad" (1987).


title: The Wiz: Original Motion Picture Soundtrack

text: Levy yksi, A-puoli


text: Levy yksi, B-puoli


text: Levy kaksi, A-puoli


text: Levy kaksi, B-puoli


title: Put Your Hands Up (If You Feel Love)

text: ”Put Your Hands Up (If You Feel Love)” on kappale Kylie Minoguen albumilta "Aphrodite" (2010). Se julkaistiin singlenä 29. toukokuuta 2011, ja sen ovat kirjoittaneet Finlay Dow-Smith, Miriam Nervo ja Olivia Nervo.


title: Bryan Vera

text: Bryan Lee Vera (s. 28. joulukuuta 1981) on yhdysvaltalainen ammattilaisnyrkkeilijä. Hän on esiintynyt "Contender – Haastaja" -tositelevisiosarjan kolmannella kaudella.


title: Bryan Vera

text: Vera aloitti uransa Texasissa, jossa hän asuu. Hän voitti uransa ensimmäiset 14 ottelua, joista hän voitti muun muassa IBA-liiton Intercontinental-vyön ja Texasin mestaruusvyön.


title: Bryan Vera

text: Bryan Vera osallistui Haastajan kolmannelle kaudelle. Mukaan hän pääsi tilastolla 14(9)-0-0.


title: Bryan Vera

text: Ensimmäisessä ottelussa hän kohtasi amatöörikehissä kohtaamansa Jaidon Codringtonin. Vera kantoi kaunaa kyseisestä tyrmäystappiosta. Ottelu päättyi Veran tappioon, kun Codrington tyrmäsi hänet toisessa erässä. Vera poistui ohjelmasta uransa ensimmäisen tappionsa kera.


title: Bryan Vera

text: Haastajan finaaleissa Vera kohtasi entisen joukkuetoverinsa Max Alexanderin illan aloitusottelussa. Vera vei yksimielisen pistevoiton Alexanderista.


title: Bryan Vera

text: Veran suosio nousi hänen tyrmättyään tuolloin voittamattoman Andy Leen (15(12)-0-0). Vera tipahti kanveesiin ensimmäisessä erässä, mutta onnistui tyrmäämään Leen ottelun 7. erässä.


title: Bryan Vera

text: Vera koki tappiot James Kirklandia, Craig McEwania ja Isaac Rodriguezia vastaan.


title: Bryan Vera

text: Kolmannen erän tyrmäysvoitto Sebastien Demersiä vastaan palautti Veran uran raiteilleen. Ura koki uuden pysähdyksen, kun Maksym Bursak voitti Veran yksimielisin pistein Ukrainassa.


title: Bryan Vera

text: Vera palautti uransa jälleen raiteilleen voittaessaan Haastajan ensimmäisen tuotantokauden voittajan, sekä entisen WBC-liiton maailmanmestarin Sergio Moran.Vera voitti ottelun täpärästi pistein 96-94, 96-94 ja 94-96. Vera otti myös helpon voiton Eloy Suarezia vastaan tyrmäten tämän 8. erässä.


title: Bryan Vera

text: Veran seuraava isonluokan ottelu oli Andy Lee'tä vastaan. Tämä uusinta-ottelu päättyi Leen yksimieliseen pistevoittoon.


title: Bryan Vera

text: Vera otti paluuottelussaan voiton Taronze Washingtonista pistein ja kohtasi uudelleen Sergio Moran, ottaen toisen täpärän pistevoiton entisestä maailmanmestarista. Tästä ottelusta Vera voitti WBO NABO-mestarivyön.


title: Padmanabhaswamyn temppeli

text: Sri Padmanabhaswamyn temppeli () on hindutemppeli, joka on omistettu Vishnu-jumalalle. Se sijaitsee Thiruvananthapuramin kaupungissa Keralan osavaltiossa Etelä-Intiassa.


title: Padmanabhaswamyn temppeli

text: Temppelin holveissa säilytetään omaisuuksien arvosta kultaa, hopeaa ja jalokivia. Legendan mukaan Travancoren hallitsijasuvun ensimmäinen hallitsija toi omaisuutensa temppeliin jumalan jalkojen juureen, ja hänen seuraajansa tallettivat sinne varoja pahan päivän varalle suojaan brittihallitsijoilta.


title: Padmanabhaswamyn temppeli

text: Vuoden 2012 alkupuolella viisi holvia avattiin, ja niiden sisällön arvoksi arvioitiin 900 miljardia rupeaa (noin 15 miljardia euroa). Kuudes holvi säilytetään avaamatta, kunnes muiden sisältö on inventoitu ja kuvattu. Keralan osavaltio tai paikallinen hallitsijasuku eivät ole vaatineet aarretta itselleen, vaan sanovat sen kuuluvan temppelille ja sen jumalille.


title: Turkka Lehtinen

text: Turkka Lehtinen (s. 1981) on suomalainen salibandynpelaaja, pelipaikaltaan puolustaja. Lehtinen pelaa nykyään nokialaisessa Nokian KrP:ssä. Lehtisen aikaisemmat seurat ovat SC Vitkovice, Soittorasia, Pirkat ja Kikka.


title: Petra Olli

text: Petra Maarit Olli (s. 5. kesäkuuta 1994 Lappajärvi) on suomalainen painija. Hän edustaa Lappajärven Veikkoja ja häntä valmentavat oma isä ja vuodesta 2009 virolainen entinen maailmanmestaruustason painija Ahto Raska. Häntä ovat valmentaneet myös Janne Myllyperkiö, Hannu Övermark ja Vesa Alanen.


title: Petra Olli

text: Olli voitti 60 kg:n sarjassa kultaa Riian EM-kilpailuissa 2016. Samoin hän voitti kultaa 65 kg:n sarjassa Kaspijskin EM-kilpailuissa 2018 ja Budapestin MM-kisoissa 2018. 58 kg:n sarjassa hän saavutti hopeaa Las Vegasin MM-kilpailuissa 2015 ja pronssia Vantaan EM-kilpailuissa 2014. Taškentin MM-kilpailuissa 2014 hän sijoittui 60 kilogramman painoluokassa viidenneksi ja Belgradin EM-kilpailuissa 2012 55 kg:n sarjassa seitsemänneksi. Vuonna 2011 hän saavutti Helsinki Open -turnauksessa sarjavoiton 55 kg:n sarjassa. Vuonna 2014 hän voitti Pohjoismaiden mestaruuden 63-kiloisten painoluokassa. Singaporen nuorten kesäolympialaisissa 2010 Olli voitti pronssia 46 kg:n sarjassa. Mitali oli Suomen ensimmäinen nuorten olympialaisista. Olli on ainoa maailman painiliiton rankinglistan sarjassaan ensimmäiselle sijalle kohonnut suomalaispainija.


title: Petra Olli

text: Alle 20-vuotiaiden ikäluokassa Olli ylsi historian ensimmäisenä painijana neljään Euroopan mestaruuteen, jotka hän voitti vuosina 2011–2014. Vuosina 2015 ja 2017 Olli voitti alle 23-vuotiaiden EM-kultaa. Alle 17-vuotiaiden ikäluokassa hän voitti MM-pronssia, kaksi EM-mitalia ja kaksi Pohjoismaiden mestaruutta. Vuosina 2012–2014 hän voitti junioreiden MM-pronssia. Aikuisten Suomen mestaruuden hän on voittanut viidesti, ja yhteensä hänellä on seitsemän aikuisten SM-mitalia.


title: Petra Olli

text: Olli aloitti painin vuonna 2002. Ensimmäisissä kansainvälisissä arvokilpailuissaan, vuoden 2009 kadettien (alle 17-vuotiaiden) EM-kilpailuissa Serbiassa, Olli voitti pronssia 46 kg:n painoluokassa. Vuonna 2010 hän voitti kadettien Pohjoismaiden mestaruuden 49 kg:n sarjassa. Elokuussa Singaporessa järjestetyissä ensimmäisissä nuorten kesäolympialaisissa Olli voitti 46 kg:n sarjassa pronssia. Hän hävisi ensimmäisen kierroksen ottelunsa kullan vieneelle japanilaisvastustajalle, mutta voitti keräilyottelunsa venezuelalaispainijaa vastaan. Pronssiottelussa hän voitti saksalaisen Laura Mertensin 3–1 (jaksot 2–1). Ollin mitali oli Suomen ensimmäinen nuorten olympialaisista.


title: Petra Olli

text: Vuonna 2011 17-vuotias Olli voitti kesäkuussa Serbiassa juniorien (alle 20-vuotiaiden) Euroopan mestaruuden 51 kg:n painoluokassa. Loppuottelussa hän voitti azerbaidžanilaisen Patimat Bagomedovan, joka voitti samana vuonna aikuisten MM-pronssia. Olli oli turnauksen nuorin painija ja kilpaili erikoisluvalla. Elokuussa Olli saavutti Varsovassa kadettien EM-kilpailuista 52 kg:n sarjan hopeaa hävittyään loppuottelussa venäläispainijalle. Pari viikkoa EM-hopean jälkeen hän osallistui Unkarissa ensimmäistä kertaa kadettien MM-kilpailuihin, joista saavutti 52 kg:n sarjassa pronssia. Marraskuussa Olli kilpaili ensimmäisen kansainvälisen turnauksensa aikuisten sarjassa ja voitti Helsinki Openin 55 kg:n painoluokassa. Tammikuussa 2012 Olli valittiin Vuoden nuoreksi urheilijaksi Suomen urheilugaalassa.


title: Petra Olli

text: Vuonna 2012 Olli jatkoi aikuisten turnauksiin osallistumista. Sofia Mattssonin voittamassa helmikuun Dan Kolov–Nikola Petrov-turnauksessa hän oli kolmas. Maaliskuussa 2012 Olli osallistui ensimmäiseen aikuisten arvoturnaukseensa Belgradin EM-kilpailuissa sijoittuen seitsemänneksi. Ensimmäisessä ottelussaan hän voitti italialaispainijan jaksoin 2–0 ja toisessa ottelussa sveitsiläispainijan myös 2–0-jaksoin. Kolmannessa ottelussa Olli hävisi romanialaiselle Ana Maria Pavălille 0–2.


title: Petra Olli

text: Ollin kevät jatkui karsintaturnauksilla Lontoon kesäolympialaisiin. Huhtikuun lopulla Olli voitti Sofiassa kaksi ensimmäistä otteluaan, mutta hävisi selätyksellä ratkaisevan ottelun Julia Ratkevitšille ja sijoittui turnauksessa viidenneksi. Viimeisessä karsintaturnauksessa Vantaalla hän voitti jälleen kaksi ensimmäistä otteluaan, mutta hävisi kisapaikan ratkaisseen ottelun edellisten olympiakisojen pronssimitalisti Jackeline Renteríalle jaksoin 2–1. Olli sijoittui turnauksessa kolmanneksi.


title: Petra Olli

text: Kesäkuussa 2012 Olli voitti juniorien EM-kultaa Zagrebissa voitettuaan loppuottelussa puolalaisen Karolina Krawczykin. Syyskuussa Olli saavutti junioreiden MM-pronssia Pattayalla voitettuaan pronssiottelussa Venezuelan Virginia Jimenez Fernandezin. Mitali oli Suomen historian ensimmäinen naisen saavuttama mitali junioreiden MM-kilpailuissa. Tammikuussa 2013 Suomen Painiliitto valitsi Ollin Vuoden 2012 naispainijaksi.


title: Petra Olli

text: Heinäkuussa 2013 Olli voitti kolmannen peräkkäisen alle 20-vuotiaiden Euroopan-mestaruutensa, tällä kertaa 59 kilogramman sarjassa. Elokuussa hän saavutti junioreiden MM-pronssia 59 kilogramman sarjassa.


title: Petra Olli

text: Vantaan EM-kilpailuissa 2014 Olli voitti uransa ensimmäisen aikuisten tason arvokisamitalin, pronssia 58 kg:n sarjassa. Hän voitti turnauksessa muun muassa hallinneen maailmanmestari Marianna Sastinin. Toukokuussa 2014 Olli voitti Turussa järjestetyissä Pohjoismaiden mestaruuskilpailuissa 63 kilogramman sarjan. Kesäkuussa Olli teki historiaa voittamalla neljännen juniorien Euroopan mestaruuden, mihin kukaan ei häntä aikaisemmin ollut kyennyt. Elokuussa Olli saavutti junioreiden MM-pronssia edellisvuoden tapaan.


title: Petra Olli

text: Syyskuussa 2014 Olli kilpaili ensimmäisen kerran aikuisten MM-kilpailuissa Taškentissa. Hän voitti ensimmäisten kierrosten kiinalais- ja intialaisvastustajansa, mutta hävisi kolmannessa ottelussaan mongolialaisvastustajalle. Pronssiottelussa Olli hävisi venäläiselle Natalja Goltsille pistein 1–12 ja sijoittui viidenneksi.


title: Petra Olli

text: Maaliskuussa 2015 Olli voitti alle 60-kiloisten sarjassa alle 23-vuotiaiden Euroopan-mestaruuden Wałbrzychissa. Kesäkuussa hänen oli tarkoitus osallistua Bakun EM-kilpailuihin, jotka järjestettiin osana historian ensimmäisiä Euroopan kisoja, mutta polven ulkosivusiteen repeämä esti häntä kilpailemasta.


title: Petra Olli

text: Olli voitti vuoden 2015 MM-kisoissa hopeaa hävittyään loppuottelussa japanilaiselle kolminkertaiselle olympiavoittajalle Kaori Ichōlle 0–10. Olli voitti kisoissa aiemmin Azerbaidžanin Julia Ratkevitšin, Kirgisian Aisuluu Tynybekovan ja Kanadan Michelle Fazzarin. Suomalaisen naispainin historian ensimmäisen MM-mitalin lisäksi Olli varmisti myös paikkansa Rion olympialaisiin.


title: Petra Olli

text: Maaliskuussa 2016 Olli voitti Euroopan mestaruuden 60 kg:n sarjassa Riian EM-kilpailuissa 2016 päihitettyään loppuottelussa sarjan hallitsevan maailmanmestarin, Ukrainan Oksana Herhelin pistein 8–2. Välierässä hän voitti Venäjän Julija Prontsevitšin ja sitä ennen Unkarin Gabriella Sleiszin, kummatkin 10–0 ennen täyttä aikaa.


title: Petra Olli

text: Kansainvälisen painiliiton UWW:n huhtikuun 2016 maailman ranking-listalla Olli oli sijoitettu ensimmäiseksi.


title: Petra Olli

text: Rion olympialaisissa 2016 Olli putosi jatkosta hävittyään 2. kierroksen ottelun Kirgisian Aisuluu Tynybekovalle.


title: Petra Olli

text: Maaliskuussa 2017 Olli voitti alle 23-vuotiaiden EM-kultaa 63-kiloisten sarjassa. Vuoden 2017 aikuisten EM- ja MM-kisat jäivät Ollilta väliin polvivamman vuoksi. Hän palasi takaisin kilpailuihin marraskuussa 2017 järjestetyissä alle 23-vuotiaiden MM-kisoissa. Kisoissa hän hävisi sekä avausottelunsa että keräilyeränsä ottelun.


title: Petra Olli

text: Maaliskuussa 2018 Olli nousi maailman rankinglistan ensimmäiselle sijalle 65 kilon sarjassa.


title: Petra Olli

text: Toukokuussa 2018 Olli voitti Euroopan mestaruuden 65 kilon sarjassa kukistaessaan loppuottelussa azerbaidžanilaisen Elis Manolovan pistein 3–1 Kaspijskissa, Venäjällä käydyissä kisoissa.


title: Petra Olli

text: Lokakuussa 2018 järjestettävissä MM-kisoissa hän paini edelleen samassa 65 kilon sarjassa. Olli saavutti MM-kultaa, finaalivastustajan ollessa kanadalais-painija Danielle Lappage. Semifinaalissa vastaan oli asettunut Japanin 23-vuotiaiden maailmanmestari Ayana Gempei. Sitä ennen vastassa oli puolivälierissä Intian Ritu-Ritu, ja alkuerissä Bulgarian Sofia Georgieva. Ollin saavuttama MM-painikulta on Suomen ensimmäinen sitten vuoden 1997.


title: Petra Olli

text: Joulukuussa 2018 Kansainvälinen painiliitto valitsi Ollin vuoden historiantekijäksi sekä historian ensimmäisenä suomalaisena vuoden naispainijaksi. Palkintoon kuului 10 000 sveitsin frangin eli noin 8 900 euron rahapalkinto.


title: Petra Olli

text: Olli harrasti aikaisemmin yleisurheilua. 15-vuotiaana hän voitti ikäluokkansa Suomen mestaruuden keihäänheitossa. Hän on harrastanut myös maastohiihtoa ja pesäpalloa. Ollin isänisä Paavo Olli oli pikajuoksija. Petra Ollin perheeseen kuuluvat isä, äiti ja kaksi pikkuveljeä.


title: Petra Olli

text: Olli opiskeli Lappajärven lukiossa sekä Kuortaneen urheilulukiossa, josta hän valmistui ylioppilaaksi keväällä 2014.


title: Petra Olli

text: Keskittyessään Olli kuuntelee erityisesti suomalaista iskelmämusiikkia. Olli seurustelee virolaisen Indrek Vassusin kanssa.


title: Petra Olli

text: Lähde: International Wrestling Database


title: Korpraali McB

text: Korpraali McB ("The Beguiled", suomeksi myös nimellä "Korpraali John McB") on Don Siegelin ohjaama, vuonna 1971 ensi-iltansa saanut elokuva. Sen pääosaa esittää Clint Eastwood.


title: Korpraali McB

text: Elokuva sijoittuu Yhdysvaltain sisällisodan viimeisiin vuosiin. Pohjoisvaltioiden sotilas John McBurney (Clint Eastwood) on haavoittunut taistelussa, ja nuori koulutyttö pelastaa hänet varmalta kuolemalta. Korpraali McBurney päätyy toipumaan vammoistaan louisianalaiseen tyttöjen sisäoppilaitokseen, joka sijaitsee vihollisen selustassa eristyksissä asutuksesta. Koulun oppilaat ja opettaja (Geraldine Page) suhtautuvat tulokkaaseen aluksi hyvin ennakkoluuloisesti, mutta päättävät kuitenkin säälistä olla luovuttamatta häntä etelävaltioiden joukoille. Alun uteliaisuuden jälkeen komean korpraalin huomiosta taistellaan, ja mustasukkaisuus astuu kuvaan.


title: Korpraali McB

text: "Video-oppaassa" vuodelta 1994 Ilkka Jauhiainen sanoo elokuvan tutkivan miehen ja naisen välisiä suhteita ja pasifismia kiinnostavasti, vaikka tapahtumia on vähän. Hän antoi sille kolme tähteä viidestä, mikä vastaa sanallista arviota ”hyvä”.


title: Hrísey

text: Hrísey on saari Islannin pohjoisrannikolla. Se sijaitsee noin 35 kilometriä Akureyrin taajamasta. Ennen vuotta 2004 saari muodosti oman kuntansa, mutta nykyään se kuuluu Akureyriin. Saaren kokonaispinta-ala on noin 7,7 km², pituudeltaan saari on noin 7,5 km pitkä ja leveimmältä kohdaltaan noin 2,5 km leveä.


title: Post-EPS

text: EUMETSAT Polar System'in seuraaja eli Post-EPS eli EPS-SG on EUMETSAT:in kaavailema polaariradan sääsatelliitti. Vuonna 2012 satelliittiperhe tunnetaan paremmin nimellä METOP Second Generation. Ensimmäinen tällainen satelliitti lentänee vuonna 2018 tai 2020.


title: Post-EPS

text: Satelliitit suunnitellaan ESA:n johdolla. Saksan liikenneministeriö, DLR ja Ranskan CNES ovat päärahoittajia.


title: Post-EPS

text: Satelliitit lentävät 817 km korkeilla aurinkosynkronisilla radoilla, kukin satelliitti ylittää ekvaattorin klo 9:30 paikallista aikaa.


title: Post-EPS

text: Siinä piti olla yhdysvaltalaisen NOAA:n panostus muutamien mittalaitteiden muodossa, mutat vuoden 2011 lopulla NOAA vetäytyi hankkeesta omien talousongelmiensa vuoksi. Post-EPS on suuressa roolissa yhdysvaltalaisessa Joint Polar Satellite Systemissä (JPSS), joka on sotilaallinen sääsatelliittijärjestelmä.


title: Post-EPS

text: Kesällä 2011 hankkeen rahoitussuunnittelu koki takaiskun, kun EUMETSATin neuvosto ei saanut aikaan päätöstä ohjelman toteuttamisesta. EU:n talouskriisimaat Kreikka ja Postugali, sekä Itävalta ja Espanja estivät päätöksen teon. Kesällä 2012 EUMETSAT pyrkii aikaansaamaan satelliittien rahoituspäätöksen.


title: Post-EPS

text: Satelliittien mahdolliset instrumentit ovat


title: Doubleback

text: Doubleback on ZZ Topin kappale vuodelta 1990. "Recycler" -albumilla julkaistu kappale esitetään "Paluu tulevaisuuteen III" -elokuvassa.


title: The Beguiled

text: The Beguiled voi tarkoittaa seuraavia:


title: Heimaey

text: Heimaey on Islannin etelärannikolla sijatsevien Vestmannasaarten pinta-alaltaan ja väkiluvultaan suurin saari. Se sijaitsee noin 7,5 kilometriä Islannin pääsaaresta ja sillä on noin 4 000 asukasta. Pinta-ala on 13,4 neliökilometriä. Vuonna 1973 saarella tapahtui tulivuorenpurkauksia.


title: Drangey

text: Drangey on Pohjois-Islannissa, keskellä Skagafjörðurin vuonoa sijaitseva pieni saari. Saari on jäänne muinaisesta tulivuoresta ja sen jyrkät kallioiset rannat kohoavat 168 metrin korkeuteen. Saarella pesii noin 200 000 lintua.


title: Eldey

text: Eldey on pieni saari, joka sijaitsee noin 10 kilometriä Reykjanesin niemimaasta, lounais-Islannissa. Saaren pinta-ala on noin kolme hehtaaria ja korkeus 77 metriä. Saari tunnetaan yhtenä maailman suurimpana suulien pesimäalueena. Maailman viimeinen tunnettu siivetönruokkipari yritti pesiä Eldeyllä, kunnes emolinnut tapettiin vuonna 1844.


title: James Sharples

text:
James Sharples (1751 tai 1752 Lancashire, Englanti – 26. helmikuuta 1811 New York, Yhdysvallat)
oli muotokuviin ja pastellimaalauksiin erikoistunut englantilainen taiteilija, joka muutti Yhdysvaltoihin vuonna 1794.


title: James Sharples

text: Sharples syntyi vuoden 1750 tienoilla, ja hänestä piti tulla katolinen pappi. Tajuttuaan, ettei kyseinen ammatti sovikaan hänelle, Sharples ryhtyi taiteilijaksi. Hänen sukuunsa kuului lukuisia menestyviä taiteilijoita, mukaan lukien hänen kolmas vaimonsa, Ellen Sharples. Hän meni kolmesti naimisiin, ja hänellä oli neljä lasta, joista kaksi Ellenin kanssa. Sharplesin teoksia oli ensimmäistä kertaa esillä 1779, kun Lontoon Royal Academy of Artsiin otti niitä näyttelyynsä. Hän päätti lähteä Englannista sen jälkeen, kun hän meni naimisiin ranskalaissukuisen Ellen Sharplesin kanssa, jolla oli yhteydet Yhdysvaltoihin. Matkan varrella Sharplesien aluksen kaappasi Ranskan valtio, ja perhe joutui viettämään seitsemän kuukautta Brestissä, Cherbourgin kaupungin lähellä Ranskassa. Sharples perheineen kuitenkin pääsi New Yorkiin vuonna 1796, ja hänestä tuli heti suosittu pienien pastellimuotokuviensa ansiosta. Yhdysvalloissa asuessaan hän liitti toisen S-kirjaimen nimensä perään, ja täten hänet tunnetaan Amerikassa aina nimellä James Sharpless.


title: James Sharples

text: Sharplesin ura perustui vuonna 1794 siihen, että hän tarjoutui maalaamaan paikallisten ja kansallisten poliitikkojen muotokuvia ja houkutteli uusia asiakkaita näyttämällä näille alkuperäisiä maalauksia. Sharplesin maine johtuu osittain siitä, että hän sai maalata Yhdysvaltain ensimmäisen presidentin George Washingtonin muotokuvan vuonna 1796. Sivukuva oli niin suosittu, että Sharplesin vaimo Ellen ja tytär Rolinda joutuivat tekemään siitä paljon kopioita, jotta kysyntä tyydytettäisiin. Yksi kopioista pääsi Yhdysvaltain National Portrait Galleryn taidegalleriaan. Sivukuvista Sharplesit pyysivät 15 dollaria ja kasvokuvista 25 dollaria. Asiakkaita olivat muun muassa George Washington, Thomas Jefferson, Hester Thrale, Joseph Priestley, James Madison, Dolley Madison ja John Adams.


title: James Sharples

text: Jouduttuaan vaikeuksiin perheen Bathissa sijaitsevan talon vuokramaksun vuoksi Sharplesit palasivat Englantiin 1801, jolloin Ranskan vallankumoussodat viivyttivät perheen paluun Amerikkaan. Sharplesin kaksi poikaa palasi vuonna 1806, ja heidän jälkeen perheen tyttäret vanhemmat kolme vuotta myöhemmin. James Sharples kuoli sydänvaivoihin vuoden 1811 äärimmäisen kylmän talven aikana, minkä jälkeen perhe päätti palata Englantiin. Ainoastaan Sharplesin toisena syntynyt poika Felix jäi Amerikkaan.


title: Tyler Biggs

text: Tyler Biggs (s. 30. huhtikuuta 1993 Binghamton, New York) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa Miami RedHawksin joukkuetta, joka pelaa NCAA:n I-divisioonassa Central Collegiate Hockey Associationissa.


title: Tyler Biggs

text: Biggs on voittanut kultaa alle 18-vuotiaiden MM-kilpailuissa vuosina 2010 ja 2011. NHL-seura Toronto Maple Leafs varasi hänet numerolla 22 .


title: Tyler Biggs

text: Hänen isänsä Don Biggs pelasi NHL:ssä yhteensä 12 ottelua Minnesota North Starsin ja Philadelphia Flyersin joukkueissa.


title: Lundey

text: Lundey on pieni asumaton saari Islannin länsirannikolla, lähellä Reykjavikia. Se on noin 400 metriä pitkä ja 150 metriä leveä. Saarella pesii useita merilintulajeja, kuten lunneja, joista saari on myös saanut nimensä.


title: Parestesia

text: Parestesia on tunnetila, jossa ihminen kokee kihelmöintiä, pistelyä tai tunnottomuutta kehossaan. Sitä kutsutaan joskus myös jonkin kehon osan "nukahtamiseksi". Tuntemukseen ei usein liity näkyvää fyysistä reaktiota. Sana parestesia tulee kreikan kielen sanoista "para" ("epänormaali") ja "aisthesia" ("tunne").


title: Parestesia

text: Parestesia voi olla tilapäinen tai pitkäaikaikainen tunne. Jos oire on tilapäinen, se todennäköisesti johtuu hyperventilaatiokohtauksesta tai paniikkikohtauksesta.


title: Parestesia

text: Jos tunnetila on pitkäaikainen eli krooninen, sen syynä varsinkin vanhoilla ihmisillä on usein huono verenkierto. Toinen yleinen syy krooniselle parestesialle on neuropatia.


title: Paz

text: Paz on Espanjan puolustusministeriön kehittämä tiedustelusatelliitti. Tämä SAR-tutkasatelliitti piti laukaista vuonna 2013, mutta laukaistiin vasta 22. helmikuuta 2018. Sen parina toimii aikanaan optisella aallonpituusalueella kuvaava espanjalainen Ingenio-satelliitti.


title: Paz

text: Ministeriö tilasi vuonna 2007 satelliitin Hisdesat-organisaatiolta, joka tilasi teknisen toteutuksen EADS CASA-yhtiöltä. INTA kehittää satelliitin tarvitsemat maa-asemat ja datan käsittelykeskuksen. Satelliitin komentokeskus tulee Torrejoniin lähelle Madridia, seuranta-asema Maspalomasiin Kanarian saarille. Maasegmenttiä operoimaan valittiin marraskuussa 2011 Indra-yhtiö.


title: Paz

text: Satelliitti pystyy ottamaan kuvia 30 cm:n resoluutiolla. Sen SAR-tutkaa toteutti suomalainen DA-Design Oy. Satelliitin suunniteltu toiminta-aika on 5,5 vuotta. Se painaa noin 1 400 kg. Sen korkeus on noin kaksi metriä ja halkaisija on noin 1,2 metriä.


title: Paz

text: Satelliittia aiotaan käyttää rajavalvontaan ja laivojen aseman seurantaan. Se tukee AIS-tunnistusjärjestelmää.


title: Erikoisoperaatioiden esikunta

text: Erikoisoperaatioiden esikunta ("Joint Special Operations Command" eli "JSOC") on 1980 perustettu Yhdysvaltojen asevoimien osasto, jonka tehtäviä on virallisen määritelmän mukaan tutkia esimerkiksi erikoisoperaatioihin tarvittavia vaatimuksia ja tekniikoita, suunnitella ja johtaa yhteisten erikoisoperaatioiden harjoituksia ja kehittää erikoisoperaatioissa sovellettavia taktiikoita.


title: Erikoisoperaatioiden esikunta

text: Sen kirjaamaton tehtävä on Global Securityn mukaan vastata kovimmista ja kaikkein salaisimmista operaatioista. Sen toiminnoista tiedetään varsin vähän, sillä kaikki operaatiot ovat salaisia eikä sen tarvitse raportoida niistä kongressille eikä kertoa etukäteen komentajille, joiden vastuualueella ne toimivat. JSOC on Yhdysvaltojen presidenttien erityissuosiossa.


title: Erikoisoperaatioiden esikunta

text: JSOCin alaisuudessa toimii eliittiyksiköitä, jotka etsivät Yhdysvaltojen pahimmiksi kokemiaan vihollisia ja tuhoaa ne. Sitä luonnehditaan Yhdysvaltojen asevoimien sisällä toimivaksi salaiseksi armeijaksi.


title: Erikoisoperaatioiden esikunta

text: Esimerkki JSOCin onnistuneesta operaatiosta on terroristijärjestö Al-Qaidan johtajan Osama bin Ladenin tappaminen toukokuussa 2011. Tehtävän varsinaisesti suoritti JSOCin alaisuudessa toimiva Yhdysvaltojen laivaston Seal-erikoisjoukkojen ryhmä numero kuusi.


title: Erikoisoperaatioiden esikunta

text: JSOCin toimintaa ja resursseja ryhdyttiin kasvattamaan vuonna 2003, kun Afganistanin sota jatkui tuloksettomana. Vaikka toiminta tehostui ja nopeutui, sen vastapainona virheet, kuten siviilien joutuminen kohteeksi, lisääntyivät. Juuri Afganistanissa hallitus varoittaa, että siviilien joutuessa uhriksi kapinallisten kannatus väestön keskuudessa vahvistuu.


title: Erikoisoperaatioiden esikunta

text: JSOCin toiminta on laajentunut alkuvaiheessa toimintaympäristöinä olleista Irakista ja Afganistanista käsittämään Jemenin, Somalian ja Pakistanin.


title: Erikoisoperaatioiden esikunta

text: JSOC perustettiin 1980, kun yhdysvaltalaisten panttivankien vapattaminen Iranissa epäonnistui. Sillä on kaksi päämajaa, Popen lentotukikohdassa ja Fort Braggin tukikohdassa.


title: Erikoisoperaatioiden esikunta

text: JSOC on tappanut al-Qaidan johtajat Osama bin Ladenin ja Abu Musab al-Zarqawin. Se on osallistunut 1983 Grenadan valtaukseen ja 1980 Panaman diktaattorin Manuel Noriegan vangitsemiseen. Se on pidättänyt Bosniassa sotarikollisia, osallistunut Kolumbian huumeparonien pidättämiseen ja käynyt salaista sotaa Iranin vallankumouskaartia vastaan. Vuonna 2009 Seal-ryhmä vapautti somalimerirosvojen kaappaaman amerikkalaisaluksen kapteenin. Operaatiossa merirosvot tapettiin.


title: Erikoisoperaatioiden esikunta

text: Epäonnistuneista operaatioista esimerkkejä on somalialaisen sotapäällikön Mohamed Farrah Aididin vangitsemisyritys 1993 ja Talibanin sieppaaman avustustyöntekijä Linda Norgroven vapautusyritys, jossa Norgrove kuoli.


title: Erikoisoperaatioiden esikunta

text:
Erikoisoperaatioiden esikuntaan kuuluu julkisesti saatavilla olevien tietojen mukaan kuusi erikoistehtäväyksikköä:
Myös Yhdysvaltain armeijan 75. Rangers rykmentti ja 160. SOAR-rykmentti ovat Erikoisjoukkojen esikunnan komennossa silloin kun ne ovat osana jälkimmäisen johtamaa erikoisosastoa. Tavallisesti ne ovat kuitenkin armeijan erikoisoperaatioiden esikunnan (United States Army Special Operations Command) komennossa.


title: Damocloidit

text: Damocloidit ovat pikkuplaneettoja, jotka kiertävät hyvin eksentrisillä (soikeilla) ja inklinoituneilla (kaltevilla) radoilla. Niiden keskietäisyys on samantapainen kuin kentaureilla, mutta ne eivät täytä IAU:n Minor Planet Centerin kentaurin määritelmää, sillä niiden pienin etäisyys Auringosta on Jupiterin keskietäisyyttä pienempi. Damocloidit eivät osoita merkkejä komeettamaisesta aktiivisuudesta, mutta ratojensa mukaan ne ovat todennäköisesti loppuunpalaneita komeettoja. Damocloidit ovat saaneet nimensä 5335 Damoclesin mukaan. Muita Damocloideja ovat esim. 20461 Dioretsa ja (15504) 1999 RG. Damocloideja sanotaan joskus "Damocloidi-asteroideiksi", mutta kentaurien tapaisen etäisyytensä mukaan niitä ei voi välttämättä pitää varsinaisina asteroideina.


title: Global Security

text: Global Security on vuonna 2000 perustettu yhdysvaltalainen kaupallinen verkkosivusto, jonka seurantakohteita ovat puolustus, avaruustutkimus, vakoilu, joukkotuhoaseet ja sisäinen turvallisuus. Sen päämaja on Yhdysvalloissa Alexandriassa. Se luonnehtii olevansa seurantakohteidensa alalla "johtava taustatiedon lähde ja uutisjuttujen laatija". Sivusto tarjoaa tietoa verkkosivustonsa kautta. Sivuston käyttö on maksullista, mutta se tarjoaa kahdeksan artikkelia kuukaudessa luettavaksi maksutta. Sivuston on perustanut John E. Pike.


title: Global Security

text: Talouslehti Forbes luokittelee sivuston yhdeksi parhaista verkon tietolähteistä ("Best of the Web").


title: Karl Emil Stenbäck

text: Karl Emil Stenbäck (30. marraskuuta 1834 Utsjoki – 13. tammikuuta 1919 Ulvila) oli suomalainen pappi, valtiopäivämies ja uskonnollisen kirjallisuuden suomentaja.


title: Karl Emil Stenbäck

text: Stenbäckin vanhemmat olivat kirkkoherra Karl Fredrik Stenbäck ja Emilia Ottilia Kristina von Essen. Hän pääsi ylioppilaaksi Vaasan lukiosta 1854 ja suoritti Helsingin yliopistossa teologian erotutkinnon 1856. Stenbäck vihittiin papiksi 1857.


title: Karl Emil Stenbäck

text: Stenbäck toimi kirkkoherran apulaisena Alavudella 1857–1874, Uudenkaarlepyyn kirkkoherrana 1874–1878 ja Ulvilan kirkkoherrana 1878–1919. Hän oli Turun tuomiokapitulin asessorina 1890–1897 ja toimi Porin Pipliaseuran ja Satakunnan Sisälähetysseuran puheenjohtajana vuodesta 1878 alkaen.


title: Karl Emil Stenbäck

text: Stenbäck osallistui säätyvaltiopäiville papiston edustajana 1877–1885 ja 1890–1900. Hän osallistui kirkolliskokouksiin 1886, 1893 ja 1898.


title: Karl Emil Stenbäck

text: Karl Emil Stenbäck oli naimisissa vuodesta 1861 Selma Josefina Grönbergin (1843-1921) kanssa. Heidän poikansa oli maallikkosaarnaaja ja suomentaja Väinö Stenbäck.


title: Veikkolan koulu

text: Veikkolan koulu on Kirkkonummen Veikkolassa sijaitseva peruskoulun luokkien 1–9 opetusta antava koulu. Lukuvuonna 2018–2019 koulussa on noin 740 oppilasta. Veikkolan koulu oli Pohjois-Kirkkonummen ainoa suomenkielinen koulu, kunnes Vuorenmäen koulu avattiin Veikkolan urheilukentän laidalle syksyllä 2011. Veikkolan koulun rehtori on Jussi Roms ja apulaisrehtori Jussi Määttä.


title: Veikkolan koulu

text: Koulun etupihalla on taideteos, punainen metallipallo, joka julkistettiin 10.10.2005.


title: Veikkolan koulu

text: Veikkolan koulu perustettiin vuonna 1889 ja nykyinen koulurakennus valmistui vuonna 2004. Luokat 1-2 toimivat vuoteen 1986 asti rakennuksessa, jossa nykyään sijaitsee Veikkolan kirjasto. Vuoteen 1986 asti oppilaat siirtyivät 'alakoululta' 'yläkouluun' 3. luokasta eteenpäin, jolloin valmistui 'yläkoulun' laajennus ja 1. luokka aloitti siellä.


title: Torsten Söderhjelm

text: Torsten Johan Valdemar Söderhjelm (4. lokakuuta 1879 Viipuri – 17. tammikuuta 1908 Firenze, Italia) oli suomalainen filosofian tohtori ja ruotsin kielellä kirjoittanut kirjailija.


title: Torsten Söderhjelm

text: Söderhjelmin vanhemmat olivat prokuraattori Werner Woldemar Söderhjelm ja Amanda Olivia Clouberg. Kielen ja kirjallisuudentutkija Werner Söderhjelm oli hänen vanhempi veljensä. Torsten Söderhjelm pääsi ylioppilaaksi Viipurin lyseosta 1897 ja opiskeli Helsingin yliopistossa valmistuen filosofian kandidaatiksi 1901, lisensiaatiksi 1906 sekä maisteriksi ja tohtoriksi 1907.


title: Torsten Söderhjelm

text: Söderhjelm oli naimisissa vuodesta 1905 Thyra Elisabeth Thesleffin kanssa. Hän kuoli lavantautiin Firenzessä 28-vuotiaana tammikuussa 1908.


title: Fridolf Gustafsson

text: Fridolf Vladimir Gustafsson (19. kesäkuuta 1853 Pori – 16. maaliskuuta 1924 Helsinki) oli suomalainen professori ja ruotsin kielellä kirjoittanut kirjailija. Hän oli myös ruotsalaisen kansanpuolueen kansanedustajana ensimmäisessä eduskunnassa.


title: Fridolf Gustafsson

text: Gustafssonin vanhemmat olivat lääninkanslisti Carl Gustafsson ja Maria Antoinette Rindell. Hän pääsi ylioppilaaksi Turun lukiosta 1869 ja opiskeli Helsingin yliopistossa valmistuen filosofian kandidaatiksi 1874 sekä filosofian lisensiaatiksi ja tohtoriksi 1879.


title: Fridolf Gustafsson

text: Gustafsson toimi Helsingin ruotsalaisen normaalilyseon ja Helsingin ruotsalaisen reaalilyseon opettajana 1875 ja 1878–1891 sekä Helsingin yksityislyseon opettajana 1877–1879 ja 1880–1882. Hän oli Helsingin yliopiston roomalaisen kirjallisuuden vt. professori 1881–1882 ja professori 1882–1920. Gustafsson oli myös Finsk Tidskrift-aikakauslehden vastaava julkaisija 1887–1895.


title: Fridolf Gustafsson

text: Gustafsson oli ruotsalaisen kansanpuolueen kansanedustajana ensimmäisessä eduskunnassa 1907–1908 edustaen Uudenmaan läänin vaalipiiriä. Gustafsson oli lisäksi Helsingin kaupunginvaltuuston jäsenenä ja kirkolliskokouksen jäsenenä. Hän toimi ylioppilastutkintolautakunnan puheenjohtajana ja Kasvatusopillisen yhdistyksen puheenjohtajana ja sihteerinä.


title: Fridolf Gustafsson

text: Fridolf Gustafsson oli naimisissa vuodesta 1877 Ebba Amanda Rosalie Grönholmin kanssa. Hänet on haudattu Porin vanhalle hautausmaalle.


title: Gustaf Johannes Winter

text: Gustaf Johannes Winter (13. helmikuuta 1868 Lappeenranta – 31. joulukuuta 1924 Helsinki) oli suomalainen lääkäri ja kirjailija. Hän käytti nimimerkkejä "Alho" ja "H. Vaahersalo".


title: Gustaf Johannes Winter

text: Winterin vanhemmat olivat kaupunginlääkäri Edvard Winter ja Henrika Kristina Hällström. Hän pääsi ylioppilaaksi Helsingin alkeisopistosta 1886, opiskeli Helsingin yliopistossa ja valmistui filosofian kandidaatiksi 1888, filosofian maisteriksi 1890, lääketieteen kandidaatiksi 1891 ja lääketieteen lisensiaatiksi 1894.


title: Gustaf Johannes Winter

text: Winter toimi Sortavalan yleisen sairaalan ylilääkärinä 1895–1918. Suomen sisällissodan aikana Winter oli valkoisten Karjalan armeijan ylilääkärinä. Viimeksi hän toimi yksityislääkärinä Helsingissä vuodesta 1918 alkaen.


title: Gustaf Johannes Winter

text: Winter oli Sortavalan kaupunginhallistuksen jäsen 1910–1914. Hän on aloitteentekijänä, kun Sortavalaan alettiin suunnitella uutta piirisairaalaa 1898, ja osallistui myös ensimmäisten valtakunnallisten laulujuhlien järjestämiseen Sortavalan Vakkosalmen puistossa.


title: Gustaf Johannes Winter

text: Viron vapaussodan aikana Winter toimi Viron Avustamisen Päätoimikunnan sairaanhoitoasiain toimikunnan puheenjohtajana ja sairaalan ylilääkärinä.


title: Gustaf Johannes Winter

text: Winter oli naimisissa vuodesta 1894 Aina Johanna Cederbergin kanssa.


title: Hardware (täsmennyssivu)

text: Hardware voi tarkoittaa esimerkiksi:


title: Piotrków Pierwszy

text: Piotrków Pierwszy on Kaakkois-Puolassa, Jabłonnan ja Lublinin välissä Czerniejówkan varrella sijaitseva kylä. Se kuuluu Lublinin voivodikuntaan, ja siellä asuu noin 2 000 asukasta.


title: Herman Niemi

text: Herman Niemi , sukunimi aik. "Kangas-Mikkola" (19. heinäkuuta 1857 Messukylä – 28. toukokuuta 1922 Längelmäki) oli suomalainen opettaja, kirjailija ja suomentaja. Hän käytti nimimerkkejä "H.N.", "-i", "-ie-", "-n" ja "-n.Nm".


title: Herman Niemi

text: Herman Niemi toimi vuoteen 1910 saakka Jyväskylän seminaarin poikaharjoituskoulun yliopettajana. Vuonna 1898 hän perusti yhdessä Jyväskylän opettajaseminaarin matematiikan lehtori Nestor Ojalan kanssa seminaariin pyrkijöille tarkoitetun valmistavan koulun.


title: Herman Niemi

text:
Omalla nimellä:
Nimimerkillä "-i":
Nimimerkillä "-n. Nm":


title: Herman Niemi

text:
Omalla nimellä:
Nimimerkillä "-ie-":
Nimimerkillä "-n. Nm":


title: Reinhold Hedberg

text: August Reinhold Hedberg (7. tammikuuta 1862 Petolahti – 28. helmikuuta 1922 Mustasaari) oli suomalainen pappi ja ruotsin kielellä kirjoittanut kirjailija. Hän oli myös ruotsalaisen kansanpuolueen kansanedustajana kahteen otteeseen.


title: Reinhold Hedberg

text: Hedbergin vanhemmat olivat kappalainen Fredrik Hedberg ja Lovisa Johanna Rydberg. Hän pääsi ylioppilaaksi 1883, hänet vihittiin papiksi 1890 ja hän suoritti pastoraalitutkinnon 1896.


title: Reinhold Hedberg

text: Hedberg toimi Mustasaaren vt. kappalaisena 1890-1891, Korsnäsin vt. kirkkoherrana 1891–1893, Bergön vt. kappalaisena 1893–1899, Mustasaaren pitäjänapulaisena 1899–1906 sekä viimeksi Mustasaaren kappalaisena 1906–1922. Suomen sisällissodan aikana hän oli sotapappina Jääkäriprikaatin II rykmentissä ja sai sotarovastin arvon 1919.


title: Reinhold Hedberg

text: Hedberg oli ruotsalaisen kansanpuolueen kansanedustajana 1907–1909 ja 1917–1919 edustaen Vaasan läänin eteläistä vaalipiiriä.


title: Reinhold Hedberg

text: Hedberg oli naimisissa kaksi kertaa


title: Mikko Sipponen

text: Mikko (Mickel) Sipponen (2. heinäkuuta 1869 Valkjärvi – 17. toukokuuta 1939 Valkjärvi) oli suomalainen maanviljelijä, liikemies ja maallikkosaarnaaja joka toimi suomalaisen puolueen kansanedustajana ensimmäisissä eduskunnissa.


title: Mikko Sipponen

text: Sipposen vanhemmat olivat itsellinen Johan Sipponen ja Varpu Martikainen. Hän kävi kansakoulun ja toimi maanviljelijänä Valkjärvellä. Sipponen harjoitti lisäksi kärryjen ja rekien valmistusta, omisti myllyn ja sirkkelisahan sekä toimi metsänvartijana ja maallikkosaarnaajana. Hän oli neljän vuoden ajan Valkjärven kunnan rahastonhoitaja.


title: Mikko Sipponen

text: Sipponen oli suomalaisen puolueen kansanedustajana 1907–1909 edustaen Viipurin läänin itäistä vaalipiiriä. Hän toimi myös Valkjärven kunnanvaltuuston puheenjohtajana ja Valkjärven kunnallsilautakunnan esimiehenä.


title: Mikko Sipponen

text: Mikko Sipponen oli naimisissa vuodesta 1897 Anni Liskin kanssa.


title: Wii Balance Board

text: Wii Balance Board on Nintendon kehittämä tasapainoilulauta Wii-pelikonsolille, joka julkaistiin Japanissa 1. joulukuuta 2007 ja muualla maailmalla vuonna 2008. Se julkaistiin samaan aikaan Wii Fit -pelin kanssa lähes kaikissa paikoissa. Wii Balance Board esiteltiin ensimmäistä kertaa heinäkuussa 2007 E3-messuilla. Se toimii neljällä AA-paristolla, joilla sitä voidaan käyttää jopa 60 tuntia.


title: Wii Balance Board

text: Wii Balance Boardilla pelataan tasapainoilupelejä, tehdään joogaliikkeitä, nyrkkeillään ja kehitetään lihaksia pelaamalla lihastreenipelejä esimerkiksi Wii Fit ja Wii Fit Plus -peleissä. Wii Balance Boardia voidaan käyttää myös muiden pelien pelaamisessa, kuten Mario & Sonic at the Olympic Winter Gamesissa.


title: Wii Balance Board

text: Balance Board sisältää kaksi nappulaa, joista toinen löytyy laudan takapäästä. Kyseinen nappula on Balance Boardin käynnistysnappula ja toinen on yhteydenmuodostusnappula, joka löytyy paristolokerosta laudan pohjasta. Wii Balance Board käyttää Bluetooth-tekniikkaa. Se on suunniteltu kestämään enintään 150 kilogrammaa painavia käyttäjiä, tosin Japanissa painorajaksi on ilmoitettu 136 kilogrammaa. Vuonna 2012 julkaistu Wii U-konsoli on suunniteltu yhteensopivaksi Wii Balance Boardin kanssa.


Tampereen kauppahallin virastotalon suojelukiista oli vuosina 1972–1983 käyty kiista Tampereella sijaitsevan vuonna 1901 valmistuneen jugendtyylisen rakennuksen purkamisesta. Hjalmar Åbergin suunnittelema virastotalo kuuluu samaan rakennuskokonaisuuteen kuin kauppahalli, jonka edessä se sijaitsee Hämeenkadulla. Tampereella purettiin paljon vanhoja taloja 1960- ja 1970-luvuilla, mutta virastotalokiistan jälkeen purkaminen päättyi vuosikymmeniksi. Ensimmäiset suunnitelmat kauppahallin virastotalon purkamisesta tehtiin 1966. Ennen purkusuunnitelmaa talon vierestä oli jo purettu uusrenessanssi- ja jugendtyylinen ”pulla-Helinin” talo 1972 ja sitä vastapäätä jugendtyylinen Blomin talo.


title: Tampereen kauppahallin virastotalon suojelukiista

text: Kansalaisjärjestö Pirkanmaan perinnepoliittinen yhdistys onnistui valituksillaan viivyttämään purkamisen alkamista. Virastotaloliike valtasi rakennuksen 1981, mikä synnytti pitkäkestoisen julkisen keskustelun talon kohtalosta. Talon omistaja Osuuspankki teki lopulta sopimuksen, jonka mukaan taloa ei pureta ainakaan kymmeneen vuoteen, mutta ajan päätyttyä purkamisesta ei enää keskusteltu. Vuoden 1997 asemakaavan mukaan talo on ”rakennustaiteellisesti ja kulttuurihistoriallisesti arvokas ja kaupunkikuvan säilymisen kannalta tärkeä rakennus”.


text: Tampereella purettiin paljon vanhoja taloja 1960- ja 1970-luvuilla. Ennen virastotalon purkusuunnitelmaa talon vierestä oli jo purettu uusrenessanssi- ja jugendtyylinen ”pulla-Helinin” talo 1972 ja sitä vastapäätä jugendtyylinen Blomin talo. Ensimmäiset suunnitelmat virastotalon purkamisesta tehtiin 1966. Tuolloisen museoviraston edeltäjä, valtion muinaistieteellisen toimikunta, arvioi ettei virastotalo tarvitse suojelua, mutta nimesi kuitenkin kauppahallin suojelukohteeksi. Valtuuston päätöksellä vanha virastotalo ja sen tontti siirrettiin 30. maaliskuuta hallittavaksi Kiinteistö Oy Kauppa-Hämeelle, jossa kaupungihallituksella oli ylin valta. Osakeyhtiön tilinpäätöskeskustelussa 1971 todettiin, että tulot olivat liian pienet kaupungin perimään vuokraan verrattuna, mutta niitä olisi mahdollista kasvattaa uudisrakennuksella.


text: Talossa galleriaa pitänyt taiteilijayhdistys Saskiat ry kuuli purkusuunnitelmasta keväällä 1972 ja esitti huhtikuun lopulla kaupungille rakennuksen korjaamista ja säilyttämistä. Kirjailija Väinö Linna laati talon säilyttämisen puolesta julkisen vetoomuksen, jonka allekirjoitti joukko tamperelaisia kulttuurivaikuttajia. Toukokuussa kaupunginhallitus kuitenkin päätti, että Kiinteistö Oy Kauppa-Häme saa purkaa virastotalon ja rakentaa sen tilalle uudisrakennuksen. Saskiat vetosi kaupunginvaltuutettuihin, joista Liberaalien Olavi Borg tekikin kunnallisvalituksen lääninhallitukselle; valitus kuitenkin hylättiin saman vuoden syksyllä.


text: Saskiat kutsui 9. lokakuuta 1972 koolle kokouksen, jonka tarkoituksena oli keksiä miten rakennus pelastettaisiin. Koska ainoastaan rekisteröity yhdistys saattoi valittaa, kokoukseen osallistujat päättivät perustaa yhdistyksen, joka tekisi suojeluesityksen. Pian perustettu Pirkanmaan perinnepoliittinen yhdistys (Pirperpol) esitti 12. lokakuuta Hämeen lääninhallitukselle kauppahallia ja virastotaloa suojeltavaksi rakennussuojalain mukaisesti. Esityksen käsittelyn ajaksi Hämeen lääninhallitus määräsi virastotalon toimenpidekieltoon, mutta päätti helmikuussa 1973, että vain kauppahalli suojellaan. Pirperpol valitti päätöksestä valtioneuvostolle, joka kuitenkin vahvisti lääninhallituksen päätöksen kaksi vuotta myöhemmin.


text: Viivästysten myötä uudisrakennuksen rahoittaja Postipankki vetäytyi projektista, sillä se oli ehtinyt jo löytää uuden paikan konttorilleen. Kaupunki myi talon tontteineen Tampereen Seudun Osuuspankille 7,5 miljoonalla markalla elokuussa 1975. Kauppakirjassa uudisrakennuksen korkeudeksi sovittiin seitsemän kerrosta, mutta rakennusoikeutta ei ollut vahvistettu laillisesti, sillä tontilla ei ollut voimassa olevaa asemakaavaa. Kaupunginjohtaja Pekka Paavolan mukaan kaupunki halusi myynnillä päästä ”riesasta” eroon ja välttää ”julkisen ristiriidan”. Paavolan mukaan pankki koki myöhemmin tulleensa petetyksi, ja sovitteluna kaupunki maksoi osan kauppahinnasta takaisin. Kaupunki haki syksyllä 1976 valtiolta korvauksia väliaikaisen purkukiellon aiheuttamasta viivästyksestä ja kauppahallin suojelukustannuksista, mutta lopulta korkein oikeus kumosi vaatimukset.


text: Myynnin jälkeen Pirperpol esitti Osuuspankille rakennuksen säilyttämistä. Purkusuunnitelmat seisahtuivat kolmeksi vuodeksi pankin odotellessa parempia suhdanteita, kunnes joulukuussa 1979 se ilmoitti purkavansa talon ensi keväänä. Verkatehtaan purkamisen 1976 ja siihen liittyneen julkisen keskustelun myötä kaupunkilaisten mielenkiinto rakennussuojelua kohtaan oli kasvanut. Pirperpol kokosi virastotalon säilyttämisen puolesta yli 10 000 ihmisen allekirjoittaman vetoomuksen, jonka se luovutti Osuuspankkien keskuspankki Oy:n pääjohtaja Seppo Kontiselle helmikuussa 1980. Kontinen kertoi pankin olevan valmis neuvotteluihin Tampereen kaupungin kanssa rakennuksen säilyttämisestä ja tappion korvaamisesta, jos kaupunki niin haluaisi. Paavola sen sijaan halusi tiedustella pankilta pitikö se asemakaavamuutosta tarpeellisena. Kumpikaan osapuoli ei halunnut kustantaa suojelua.


text: Sisäministeriö kehotti tammikuussa 1980 kaupunginhallitusta selvittämään asemakaavan muuttamista niin, että ”kaupunkikuvalliset näkökohdat” otettaisiin huomioon. Vuoden 1980 lopulla joukko kaupunginvaltuutettuja teki aloitteen julkisivun säilyttämisestä, mutta seuraavan vuoden helmikuussa valtuusto päätti, ettei toimenpiteille ole tarvetta, vaan kiinteistönomistaja voi säilyttää julkisivun niin halutessaan. Kun talon vuokrasopimukset sanottiin irti kesäkuussa 1981, sisäministeriö harkitsi velvoittavansa kaupunkia muuttamaan asemakaavaa. Kaupunginhallitus vastasi, että kaavamuutos voitaisiin laatia ainoastaan kauppasopimuksen mukaisesti. Ministeriö määräsi että kaavamuutos olisi hyväksyttävä ja alistettava ministeriön vahvistettavaksi seuraavan vuoden loppuun mennessä. Kaavoitusvirasto sai heinäkuussa tehtäväkseen laatia asemakaavan muutos.


text: Pirperpol teki Hämeen lääninhallitukselle uuden suojeluesityksen heinäkuun 1981 lopulla ja pyysi toimenpidekieltoa, koska asemakaavan muutosta ei vielä oltu saatu voimaan. Heinäkuun viimeisenä päivänä perustettu epävirallinen toimintaryhmä, niin sanottu kauppahallin virastotaloliike, valtasi virastotalon 5. elokuuta 1981. Valtaajat vaativat asemakaavan muutosta, joka estäisi purkamisen. Valtauksen suunnittelijoita olivat paikalliset aktiivit ja Koijärvi-liikkeen keskeiset henkilöt kuten Osmo Soininvaara ja Ville Komsi. Valtaajista kolme kiinnitettiin kettingeillä patteriin ja loput kolmekymmentä valtaajaa istuivat ringissä kahlittujen ympärillä. Poliisi saapui nopeasti paikalle ja neuvottelut valtaajien kanssa kestivät vain hetken. Valtaus kesti lopulta vain muutaman tunnin. Idea valtaukseen oli tullut ympäristöryhmäläisiltä, joilla oli ollut huone virastotalon kolmannessa kerroksessa. Valtaushetkellä talo oli tyhjä, mutta eräs ympäristöryhmäläinen oli huijannut talonmiehen avaamaan oven, jolloin valtaajat ryntäsivät sisälle. Valtauksen myötä syntyi syksyn jatkunut maanlaajuinen julkinen keskustelu lehtien kolumni- ja mielipidepalstoilla. Suomen arkkitehtiliiton puheenjohtaja Juhani Pallasmaa sanoi "Aamulehdessä" 21. marraskuuta, että ”Tampere ja Turku kilpailevat tasaveroisesti kulttuurivihamielisimmän kaupungin maineesta Suomessa”. Valtaajat tuomittiin myöhemmin Tampereen raastuvanoikeudessa pieniin tulonmukaisiin sakkoihin.


text: Valtauksen jälkeisenä päivänä rakennuslautakunta teki esityksen rakennuksen purkamisesta, mutta Hämeen lääninhallitus asetti talon elokuun puolivälissä enintään puolen vuoden pituiseen toimenpidekieltoon, jotta Pirperpolin suojeluanomus saataisiin käsiteltyä. Lääninhallitus päätyi kantaan, että suojelusta olisi aiheutunut kohtuutonta vahinkoa omistajalle eikä talo siten tarvinnut suojelua. Pirperpol valitti päätöksestä valtioneuvostolle. Helmikuussa 1982 kaupunginvaltuusto hyväksyi selvällä enemmistöllä virastotalon kaavan muutosehdotuksen, johon ei sisältynyt suojelumääräyksiä. Oikeuskäsittely oli kuitenkin kesken, joten toimenpidekieltoa jatkettiin vielä kuudella kuukaudella.


text: Valtioneuvoston vuoden 1983 alussa antaman päätöksen mukaan taloa ei suojeltu rakennussuojalailla, vaikka se huomioikin, että rakennus oli kulttuurihistoriallisesti merkittävä. Osuuspankki kuitenkin sopeutui Tampereen kaupungin, sisäministeriön ja opetusministeriön kanssa tehtyyn sopimukseen, jonka mukaan taloa ei purettaisi kymmeneen vuoteen. Tämän johdosta Pirkanmaan luonnonsuojelupiiri antoi pankille ympäristöpalkinnon. Pankki avasi talon remontoituna joulukuussa 1983.


text: Kymmenen vuoden rauhoitusajan päätyttyä talon purkamisesta ei enää keskusteltu. Viimeisin virastotaloa koskeva asemakaava on vuodelta 1997, ja sen mukaan rakennus on ”rakennustaiteellisesti ja kulttuurihistoriallisesti arvokas ja kaupunkikuvan säilymisen kannalta tärkeä rakennus”, jota ei saa purkaa. Asemakaava vahvistettiin ympäristöministeriössä 1999, mutta päätöksestä valitettiin korkeimpaan oikeuteen. Korkein oikeus hylkäsi valituksen. Virastotalokiistan jälkeen Tampereen keskustasta ei 2000-luvun alkuun mennessä purettu yhtään vanhaa kivitaloa.


title: Raideri

text: Raideri eli raider tai rider on laulajan, muun esiintyjän tai yhtyeen luettelo esiintymiseen asetetuista vaatimuksista.


title: Raideri

text: Vieraanvaraisuusraideri on lista vaatimuksista, jotka koskevat esiintyjän mukavuusasioita esiintymispäivänä. Joskus vieraanvaraisuusasiat esitetään teknisen raiderin yhteydessä ja joskus vasta lähempänä esiintymispäivää.


title: Raideri

text: Joitakin yleisiä vaatimuksia ovat


title: Raideri

text: Asiakirja määrittelee etukäteen esiintymiseen liittyvät tekniset vaatimukset käytettävistä laitteista ja teknisestä henkilökunnasta.


title: Raideri

text: Tavallisia vaatimusalueita ovat


title: Aate Olkkonen

text: Adolf (Aate) Olkkonen (18. kesäkuuta 1877 Haapajärvi – 29. huhtikuuta 1949 Haapajärvi) oli suomalainen kunnankirjuri ja kunnallisneuvos joka toimi suomalaisen puolueen kansanedustajana ensimmäisessä eduskunnassa.


title: Aate Olkkonen

text: Olkkosen vanhemmat olivat talollinen Thomas Olkkonen ja Kaisa Lisa Alaparkkila. Hän oli Haapajärven kunnankirjuri ja kirjanpitäjä 1901-1905, Haapajärven lainajyvästön hoitaja yli 30 vuoden ajan vuodesta 1903 alkaen, Haapajärven kirkonisäntä 1909-1913, Haapajärven kunnan rahastonhoitaja 1911-1917 ja 1923-1926, uudelleen Haapajärven kunnankirjuri 1916-1947 sekä Haapajärven aluekassanhoitaja vuodesta 1926. Olkkosella oli myös oma "Huhtala"-niminen palstatila Siiponkosken kylässä.


title: Aate Olkkonen

text: Olkkonen oli suomalaisen puolueen kansanedustajana 1907–1908 edustaen Oulun läänin eteläistä vaalipiiriä. Hän toimi myös Haapajärven kuntakokouksen puheenjohtajana 1908–1910 ja kunnallislautakunnan puheenjohtajana vuodesta 1911. Olkkonen sai kunnallisneuvoksen arvon 1937.


title: Aate Olkkonen

text: Aate Olkkonen oli naimisissa 1899–1943 Lyydia Junttilan (k. 1943) kanssa.


title: CONCACAF Gold Cup 2011

text: CONCACAF Gold Cup 2011 oli järjestyksessään 11. järjestetty CONCACAF Gold Cup -turnaus. Se pelattiin edellisten vuosien tapaan Yhdysvalloissa 5.–25. kesäkuuta. Voittajaksi selviytyi Meksiko, jolle mestaruus oli järjestyksessään yhdeksäs ja jo toinen peräkkäin. Finaalissa maa kukisti Yhdysvallat 4–2.


title: CONCACAF Gold Cup 2011

text:
Turnauksessa käytettiin yhteensä 13 stadionia.
Joukkueet jaettiin kolmeen neljän joukkueen alkulohkoon. Alkulohkojen kaksi parasta sekä kaksi parasta lohkokolmosta selviytyivät pudotuspelivaiheeseen.


title: Wessel Freytag von Loringhoven

text: Wessel Freiherr Freytag von Loringhoven (10. lokakuuta 1899 – 26. heinäkuuta 1944) oli saksalainen eversti toisessa maailmansodassa. Hän oli Claus von Stauffenbergin hyvä ystävä. Hän kuului saksalaiseen vastarintaliikkeeseen. Freytag von Loringhoven oli yksi osallinen heinäkuun 20. päivän salaliittoon, jonka tehtävänä oli salamurhata Adolf Hitler.


title: Wessel Freytag von Loringhoven

text: Wessel Freytag von Loringhoven varttui Adiamündessa Baltian saksalaisessa perheessä. Von Loringhoven liittyi Landeswehriin vuonna 1918. Hänestä tuli myöhemmin upseeri ja hän liittyi 13.sta jalkaväkirykmenttiin, joka palveli Latviassa. Vuonna 1922 hän jätti latvian ja päätti liittyä Reichswehriin. Alkuun von Loringhoven tunsi myötätuntoa kansallissosialismia kohtaan, mutta vuonna 1934 sattuneen pitkien puukkojen yön jälkeen hän oli tyytymätön kansallissosialistien julmiin puhdistuksiin, jolloin useita kansallissosialismin vastustajia murhattiin. Ajan kuluessa ja useiden natsien julmuuksien myötä von Loringhoven päätti liittyä vastarintaliikkeeseen vuonna 1943.


title: Wessel Freytag von Loringhoven

text: Wessel Freytag von Loringhoven otti osaa attentaattiin, jossa tehtävänä oli syökseä Adolf Hitler vallasta ja saada sota loppumaan. Freytag von Loringhovenin tehtävä oli toimittaa räjähteet ja siihen liittyvät osat Claus von Stauffenbergille, jonka tehtävä oli viedä pommi Hitlerin päämajaan Itä-Preussiissa. Salaliiton epäonnistuttua useita siihen osaa ottaneita vangittiin ja teloitettiin myöhemmin. Gestapo vangitsi von Loringhovenin kuusi päivää attentaatin jälkeen 26. heinäkuuta 1944. Gestapo määräsi von Loringhovenia tekemään itsemurhan vielä samana päivänä. Hän teki itsemurhan Mauerwaldissa Itä-Preussissa.


title: Wessel Freytag von Loringhoven

text: Wessel Freytag von Loringhovenin kuoleman jälkeen hänen vaimonsa pidätettiin ja vangittiin mahdollisesta osallisuudesta salaliittoon. Vaimo joutui eroon heidän neljästä pojastaan useiden kuukausien ajaksi. Liittoutuneet vapauttivat vaimon ja lapset sodan lopulla.


title: Wessel Freytag von Loringhoven

text: Bernd Freytag von Loringhoven oli Wessel Freytag von Loringhovenin serkku. Bernd von Loringhoven pakeni Berliinistä sodan lopulla ennen kuin liittoutuneet valtasivat kaupungin toukokuussa 1945. Bernd von Loringhoven selvisi sodasta hengissä ja kuoli helmikuussa 2007.


title: Aukusti Hiltula

text: Antti Aukusti Hiltula, sukunimi aik. "Keränen" (23. tammikuuta 1854 Pudasjärvi – 21. huhtikuuta 1928 Pudasjärvi) oli suomalainen maanviljelijä ja kauppias joka toimi suomalaisen puolueen kansanedustajana ensimmäisissä eduskunnissa.


title: Aukusti Hiltula

text: Hiltulan vanhemmat olivat maanviljelijä Tuomas Keränen ja Carin Saarijärvi. Hän kävi ala-alkeiskoulun ja toimi sitten maanviljelijänä Pudasjärvellä. Hän piti myös kauppaliikettä 1890-luvulta alkaen ja oli Pudasjärven seurakunnan kirkkoväärti 1881–1899.


title: Aukusti Hiltula

text: Hiltula oli suomalaisen puolueen kansanedustajana 1907–1909 edustaen Oulun läänin pohjoista vaalipiiriä.


title: Aukusti Hiltula

text: Hiltula oli naimisissa vuodesta 1879 Kreeta Liisa Sankalan kanssa.


title: Šinan kieli

text: Šinan kieli on Kashmirin pohjoisosassa asuvien šinojen puhuma dardilainen kieli. Vuonna 1981 sen puhujia arvioitiin olevan noin 500 000 henkeä.


title: Šinan kieli

text: Šina kuuluu dardilaisten kielten itäiseen ryhmään. Se jakautuu useisiin murteisiin, jotka ovat keskenään pääosin ymmärrettäviä. Fonologiassa ja morfologiassa on havaittavissa ei-indoeurooppalaista vaikutusta. Indoeurooppalaisista kielistä šinaan on vaikuttanut varsinkin kašmiri.


title: Šinan kieli

text: Kieli toimii yhteisön suullisen kanssakäymisen välineenä. Osa šinoista osaa myös kašmiria tai tiibetiläisiä murteita. Viime aikoina šinaa varten on luotu urduun perustuva kirjoitusjärjestelmä.


title: Super 8 (täsmennyssivu)

text: Super 8 on elokuvaamiseen tarkoitettu kaitafilmiformaatti. Sen lisäksi se voi tarkoittaa esimerkiksi:


title: Alex W. Boisman

text: Alexander Wilhelm Boisman (12. elokuuta 1851 Loviisa – 14. syyskuuta 1922 Helsinki) oli suomalainen lakimies ja ruotsin kielellä kirjoittanut kirjailija. Hän käytti nimimerkkejä "A.W.B.", "B-n" ja "Sextius".


title: Alex W. Boisman

text: Boismanin vanhemmat olivat postinhoitaja, majuri Alexander Gustaf Boisman ja kreivitär Ida Kvilecka-Gluszczewska. Hän pääsi ylioppilaaksi Helsingin yksityislyseosta 1869 ja valmistui filosofian kandidaatiksi ja maisteriksi 1873 sekä molempien oikeuksien kandidaatiksi 1879. Boisman sai varatuomarin arvon 1882.


title: Alex W. Boisman

text: Boisman toimi aluksi senaatin ensimmäisenä kopistina ja sitten 1888–1922 Postihallituksen ensimmäisenä reviisorina.


title: Alex W. Boisman

text: Boisman oli naimisissa vuodesta 1893 Katarina Charlotta Sivénin kanssa.


title: Alex W. Boisman

text:
Nimimerkillä "Germanicus":
Nimimerkillä "Sextius":
Nimimerkillä "Vanhoillis-radikaali":


title: Emil Forsgren

text: Emil August Viktor Forsgren (23. marraskuuta 1860 Korpilahti – 1. huhtikuuta 1922 Helsinki) oli suomalainen toimittaja ja kirjallisuuden suomentaja. Hän käytti nimimerkkiä "E. F..".


title: Emil Forsgren

text: Forsgrenin vanhemmat olivat lukkari Viktor Theodor Forsgrén ja Edla Augusta Silfvenius. Hän pääsi ylioppilaaksi Jyväskylän lyseosta 1879 ja opiskeli Helsingin yliopistossa.


title: Emil Forsgren

text: Forsgren toimi lehtimiehenä ja hän oli muun muassa Suomen Virallisen Lehden toimittajana.


title: Emil Forsgren

text: Forsgren oli naimisissa vuodesta 1895 Aino Mathilda Malénin kanssa.


title: Phaluran kieli

text: Phaluran kieli on Pakistanin Khyber Pakhtunkhwan maakunnan Chitralin ja Panjkoran laaksoissa puhuttava dardilainen kieli. Sen puhujia arvioidaan olevan tuhatkunta tai jopa 8 600 henkeä.


title: Phaluran kieli

text: Phalura kuuluu dardilaisten kielten itäiseen ryhmään. Se toimii yhteisön suullisen kanssakäymisen välineenä.


title: Sawi

text: Sawi on Afganistanin Kunarin maakunnassa puhuttava dardilainen kielimuoto. Sen puhujat asuvat lähellä Pakistanin rajaa Kunarjoen varrella sijaitsevassa Saun kylässä. Vuonna 1983 puhujia arvioitiin olevan noin 3 000 henkeä. Toisen tiedon mukaan he olisivat siirtyneet pakolaisina Pakistanin Chitralin laaksoon, josta lähes 3 000 henkeä on viime vuosina palannut Afganistaniin.


title: Sawi

text: Sawin lähin sukukieli on Pakistanin puolella puhuttu phalura, jonka eriytyneenä murteena sitä voidaan pitää. Kieli toimii yhteisön suullisen kanssakäymisen välineenä. Suurin osa puhujista osaa ilmeisesti paštua ja osa myös daria.


title: Oskar Hackman

text: Walter Oskar Hackman (27. heinäkuuta 1868 Viipuri – 2. elokuuta 1922 Helsinki) oli suomalainen filosofian tohtori ja valtiopäivämies.


title: Oskar Hackman

text: Hackmanin vanhemmat olivat konsuli Woldemar Hackman ja Emilia Krohn.. Hän pääsi ylioppilaaksi Leipzigissä 1887 ja valmistui filosofian kandidaatiksi 1892, maisteriksi 1904 sekä lisensiaatiksi ja tohtoriksi 1905.


title: Oskar Hackman

text: Hackman oli mukana säätyvaltiopäivillä aateliston edustajana.


title: Maijanin kieli

text: Maijanin kieli on Pakistanissa Induksen ja Swatin yläjuoksujen vuoristokylissä puhuttava dardilainen kieli. Naapurikansat sekä šinojen keskellä asuvat kanjavalin murteen puhujat kutsuvat sitä "kohistaniksi". Maijanin puhujia arvioidaan olevan noin 200 000 tai 220 000.


title: Maijanin kieli

text: Maijan kuuluu dardilaisten kielten itäiseen ryhmään. Se toimii etupäässä yhteisön suullisen kanssakäymisen välineenä. Viime aikoina on laadittu urduun perustuva kirjoitusjärjestelmä.


title: J. A. Halonen

text: Johan Alfred Halonen (30. heinäkuuta 1879 Kokkola – 26. maaliskuuta 1922 Rauma) oli suomalainen opettaja ja kirjallisuuden suomentaja. Hän käytti nimimerkkiä "A. H.".


title: J. A. Halonen

text: Halosen vanhemmat olivat merimies, suolamestari Sefanias Halonen ja Anna Maria Orjala. Hän pääsi ylioppilaaksi Vaasan lyseosta 1899 ja valmistui filosofian kandidaatiksi 1905 ja maisteriksi 1910.


title: J. A. Halonen

text: Halonen toimi Rauman lyseon venäjän ja historian (ruotsin) opettajana vuodesta 1905 ja hän oli koulun johtaja vuodesta 1915.


title: J. A. Halonen

text: Halonen oli naimisissa vuodesta 1907 Olga Amanda Virtasen kanssa.


title: Baškarikin kieli

text: Baškarikin eli gawrin kieli on Pakistanissa Panjkoran yläjuoksun vuoristokylissä puhuttava dardilainen kieli. Sen puhujat kutsuvat sitä "kohistaniksi" eli ”vuoristokieleksi”. Vuonna 1995 puhujia arvioitiin olevan noin 60 000–80 000 henkeä. Toisen tiedon mukaan heitä olisi vain 1 500.


title: Baškarikin kieli

text: Baškarik (gawri) kuuluu dardilaisten kielten itäisen ryhmän kohistanilaiseen alaryhmään. Se toimii yhteisön suullisen kanssakäymisen välineenä.


title: Ida Castalia Lönnbeck

text: Ida Castalia Lönnbeck os. "Lindström" (27. tammikuuta 1845 Tammisaari – 1. joulukuuta 1920 Tukholma) oli suomalainen ruotsin kielellä kirjoittanut runoilija. Hän käytti nimimerkkejä "***talia", "-talia" tai "...talia"


title: Ida Castalia Lönnbeck

text: Ida Castalia Lönnbeck oli naimisissa vuodesta 1885 vapaakirkon saarnaaja Fredrik Waldemar Lönnbeckin (1854–1914) kanssa.


title: Torwalin kieli

text: Torwalin kieli on Pakistanin Khyber Pakhtunkhwan maakunnassa Swatin yläjuoksun Torwalin alueella puhuttava dardilainen kieli. Vuonna 1987 sen puhujia arvioitiin olevan noin 60 000 henkeä.


title: Torwalin kieli

text: Torwali kuulu dardilaisten kielten itäiseen alaryhmään. Se toimii yhteisön suullisen kanssakäymisen välineenä.


title: Khowarin kieli

text: Khowarin kieli on Pakistanin pohjoisosassa entisen Chitralin ruhtinaskunnan alueella asuvien khojen puhuma dardilainen kieli. Erillisiä puhujaryhmiä on myös Afganistanissa ja Intiassa sekä yksittäisiä puhujia Tadžikistanin Vuoristo-Badahšanin autonomisella alueella. Vuonna 1992 kielen puhujia arvioitiin olevan yhteensä noin 250 000 henkeä.


title: Khowarin kieli

text: Khowar kuuluu dardilaisten kielten keskisen ryhmän pohjoiseen alaryhmään. Viime aikoihin saakka se oli ainoastaan yhteisön suullisen kanssakäymisen väline. Hiljattain on alettu julkaista tekstejä urduun perustuvalla kirjoitusjärjestelmällä. Khowar toimii myös Chitralin muiden kielten puhujien yhteisenä kommunikaatiovälineenä. Sitä kutsutaankin usein "chitralin kieleksi".


title: Wulfhelm

text: Wulfhelm (k. 941) oli Canterburyn arkkipiispa ja sitä ennen Wellsin piispa.


title: Wulfhelm

text: Wulfhelm vihittiin Wellsin piispaksi 923–925 välisenä aikana ja Canterburyn arkkipiispaksi vuonna 926. Hän kävi henkilökohtaisesti noutamassa palliumin Roomasta paavi Johannes X:ltä, mikä vielä tuohon aikaan oli epätavallista. Arkkipiispana ollessaan hänelle lahjoitettiin kaksi evankeliumikirjaa, jotka ovat säilyneet tuomiokirkossa.


title: Kalašan kieli

text: Kalašan kieli on Pakistanissa Chitralin alaosassa asuvan kalašheimon puhuma dardilainen kieli. Vuonna 1991 sen puhujia arvioitiin olevan 4 500 henkeä.


title: Kalašan kieli

text: Kalaša kuuluu dardilaisten kielten keskisen ryhmän pohjoiseen alaryhmään. Se toimii yhteisön suullisen kanssakäymisen välineenä.


title: Ingeborg Malmström

text: Lucina Konstantia Ingeborg Malmström os. "Wallenius" (1. tammikuuta 1831 Oulu – 7. kesäkuuta 1919 Helsinki) oli suomalainen ruotsin kielellä kirjoittanut runoilija. Hän käytti nimimerkkiä "Myosotis palustris".


title: Ingeborg Malmström

text: Ingeborg Malmström oli naimisissa vuodesta 1857 rovasti Karl Robert Malmströmin kanssa.


title: Knut Holm

text: Erik Valdemar Knut Holm (16. helmikuuta 1868 Kokkola – 12. elokuuta 1922 Helsinki) oli suomalainen rautatietarkastaja ja ruotsin kielellä kirjoittanut kirjailija.


title: Knut Holm

text: Holm kirjoitti kaksiosaisen romaanin "Stenbibeln" joka perustui nähtävästi hänen omiin elämänvaiheisiinsa.


title: Vihtori Lähde

text: Juhana Vihtori Lähde (10. maaliskuuta 1867 Loimaa – 8. joulukuuta 1922 Tornio) oli suomalainen kirjailija.


title: Vihtori Lähde

text:
Nimellä "Vihtori Lähde":
Nimellä "Juhana Vihtori Lähde":


title: Aukusti Niemi

text: Aukusti Robert Niemi (25. heinäkuuta 1869 Lemu – 28. lokakuuta 1931 Helsinki) oli suomalainen kansanrunouden tutkija ja Helsingin yliopiston kansanrunouden professori.


title: Aukusti Niemi

text: Niemen vanhemmat olivat ratsutilallinen Pietari Wilhelm Mattsson-Peinikkala ja Maria Kristina Juhantytär. Hän pääsi ylioppilaaksi Turun suomalaisesta lyseosta 1888 ja valmistui filosofian kandidaatiksi 1891 ja lisensiaatiksi 1899. Niemi teki kansanrunouden keruumatkoja Viroon 1898, Suomen ja Venäjän Karjalaan 1901 ja 1904 sekä Liettuaan 1900, 1902 ja 1909–1912.


title: Aukusti Niemi

text: Niemi toimi Suomalaisen kirjallisuuden seuran sihteerinä 1900–1909. Hän oli Helsingin yliopiston suomalaisen kansanrunouden ja kirjallisuuden dosentti 1899–1918, suomalaisen kansanrunoustieteen ylimääräinen professori 1918–1930 ja professori 1930–1931. Niemi toimi myös Töölön suomalaisen yhteiskoulun historian opettajana vuodesta 1912 ja Oulunkylän ruotsalaisen yhteiskoulun suomen kielen opettajana 1916–1918.


title: Aukusti Niemi

text: Niemi oli Karjalan sivistysseuran kunniajäsen vuodesta 1924 ja hänestä tuli Suomalais-liettualaisen yhdistyksen puheenjohtaja 1931 ja Kaunasin yliopiston kunniatohtori 1923. Niemi laati 1920 suunnitelman Liettuan kouluolojen järjestämisestä.


title: Aukusti Niemi

text: Niemen puoliso oli Hilma Elisabeth Nyholm. Heidän pojastaan Vilho Turo Väinämö Niemestä (s. 1908) tuli lääketieteen ja kirurgian tohtori.


title: Televero

text: Televero oli Suomessa vuosina 1994 ja 1995 telepalveluista peritty ylimääräinen 9 prosentin kulutusvero arvonlisäveron lisäksi.


title: Arvid Hultin

text: Arvid Edvard Hultin (3. elokuuta 1855 Helsingin maalaiskunta – 5. helmikuuta 1935 Helsinki) oli suomalainen kirjastonhoitaja ja kirjallisuushistorioitsija.


title: Arvid Hultin

text: Hultinin vanhemmat olivat varapastori Alexander Hultin ja tämän ensimmäinen vaimo Johanna Sofia Järnefelt. Hän pääsi ylioppilaaksi 1872 ja valmistui filosofian kandidaatiksi 1878, lisensiaatiksi 1902 ja tohtoriksi 1907.